
1. ВОВЕД
Една од главните одредби при заштита на животната средина во Република Македонија претставува начинот на управување со отпад, чијашто политика темелно е опфатена  во:
· Законот за управување со отпад („Сл. весник на Република Македонија“ бр. 68/04 71/04, 107/07,102/08, 143/08, 82/09, 124/10, 9/11, 51/11 и 123/12);

· Стратегија за управување со отпад на Република Македонија (2008.-2020.);
· Национален план за управување со отпад (2009.-2015.) на Република Македонија.

Стратегијата за управување со отпад ја одразува националната политика во доменот на управување со отпад и претставува основа за подготвување и за спроведување на интегриран систем за управување со отпад, кој ќе биде ефективен во однос на трошоците. 

Целите поставени во стратегијата за управување со отпад на Република Македонија, се во согласност со политиката за управување со отпад на Европската Унија, па според тоа Република Македонија ќе мора да се стреми кон намалување на количината на создаден отпад и правилно управување на веќе создадениот.  
Поимот управување со отпад опфаќа збир на активности, одлуки и мерки кои се однесуваат на:

· спречување на настанување на отпад, намалување на количината на отпад и/или неговото штетно влијание на животната средина;

· начинот на собирање, селектирање, транспортирање, третман, преработка, складирање и отстранување на отпадот, вклучувајќи го и надзорот над овие операции;

· грижа за објектите и за инсталациите за отстранување на отпадот по престанокот на нивната работа;

Управувањето со отпадот мора да се спроведува на начин на кој што нема да бидат ставени во прашање човековото здравје и животната средина, а применетите постапки нема да доведат до:
· ризик од загадување на водата, воздухот и почвата;

· предизвикување пожар и експлозија;

· појава на бучава;

· појава на непријатен мирис;

· загрозување на постоечката флора и фауна;

· штетно влијание на културно-историските, естетските и природните вредности.

Врз основа на Законот за управување со отпад („Сл. весник на Република Македонија“ бр. 68/04, 71/04, 107/07, 102/08, 143/08, 82/09, 124/10, 9/11, 51/11 и 123/12) сите општини во Република Македонија се должни да донесат и да спроведат стратешки, плански и програмски документи за управување со отпад, односно да изработат општински План и Програма за управување со отпад во согласност со Националниот план за управување со отпад (во понатамошниот текст НПУО) и Националната програма за управување со отпад. 

Планот за управување со отпад содржи:
· Опис и оценка на постоечката состојба во врска со управувањето со отпад;

· Предвидување на идните состојби во врска со управувањето со отпад;

· Стимулативни мерки за реализација на активностите за избегнување и за намалување на количевството на создадениот отпад, како и повторно користење, рециклирање и користење на отпадот како извор на енергија;

· Начини за отстранување на отпадот што не може да се избегне и да се преработи;

· Определување на видот и на количевството отпад според кои се определува обврската на правните и на физичките лица да изработуваат програми за управување со отпад;
· Реализација на системот за мониторинг при управувањето со отпад;

· Конкретни мерки и активности за намалување на биоразградливите состојки во отпадот наменет за отстранување и временскиот распоред и обемот на нивното реализирање;

· Локации и инсталации за отстранување на отпадот;

· Податоци за интегрираната национална мрежа за отстранување на отпадот и инсталациите за преработка на отпадот;

· Технички и други услови коишто треба се исполнат при управувањето со отпадот;
· Мерки за санација на дивите депонии и на загадените области;

· Активности коишто се превземаат од страна на единиците на локалната самоуправа, во врска со управувањето со отпад;

· Мерки за едукација и за подигање на јавната свест за управување со отпад;

· Процена на трошоците за операциите на преработка и отстранување на отпадот;

· Финансиски инструменти за спроведување на планот за управување со отпадот.

Одговорноста при спроведувањето на Планот за управување со отпад му припаѓа на Градоначалникот на Општината.

Управувањето со отпад на подрачјето на Општина Новаци не се разликува значително од тековната пракса што се применува на територијата на останатите рурални општини во Република Македонија, во кои се уште не се целосно задоволени законски утврдените барања, како во делот на примената на принципите на хиерархија на отпадот, универзалност на услугата, загадувачот плаќа, заштитата на животната средина, така и во однос на надзорот врз спроведувањето на законот и примената на казнени мерки врз субјектите.
Во таа насока, може да се каже дека креаторите на политиката за управување со отпадот во Општина Новаци, давателот на услугата – јавното комунално претпријатие, граѓаните и претпријатијата, субјектите инволвирани во прометот со секундарни суровини, како и невладиниот сектор, имаат пред себе одговорна улога, секој во својот домен, да настојуваат да се подобрат постепено состојбите во оваа сфера.
2. ОСНОВНИ  ПОДАТОЦИ ЗА ОПШТИНА НОВАЦИ
2.1.
Општи податоци

Слика бр. 1: Диспозиција на општина Новаци во Република Македонија
Општината Новаци е рурална општина која се наоѓа на Јужниот дел од Република Македонија на географска широчина од 41° 2’ 40’’ и на географска должина од 21° 27’ 40’’. Го зафаќа  југоисточниот дел на Пелагониската рамнина, централниот дел на течението на Црна Река, битолскиот дел на Мариово и пограничниот дел со Република Грција на потегот на Ниџе планина. Средна надморска височина на општината изнесува од 580 м. Општина Новаци на север граничи со општина Прилеп и општина Могила, на запад со општина Битола, а на јужниот и источниот дел со Република Грција во должина на гранична линија од околу 60 км. Општинскиот центар се наоѓа на само 11 километри од градот Битола.

Општината Новаци зафаќа површина од 773,5 км2. 

Во општината има 41 село, од кои 34 рамничарски и 7 ридско-планински. Според пописот  во 2002. во општина Новаци живеат 3.546 жители.

Општината е петта општина во Република Македонија според површината на обработливото земјиште. Располага со 22 905 ha обработливо земјиште, 28 952 ha пасишта и 17 000 ha шуми.
Табела 1: Површина на општина Новаци
	Површина
	км2

	Општина Новаци
	773,5 км2


[image: image3.png]J/ ™M inbox (192) - anaang60@s x ¥ [ Facebook ¥ [ 30uwro nmeciwor kaaceu  x ') Teorpagia = Onumwna - x ' 35 Novaci municipality (0p= x \_ A S e

€ 5 C [} makedonijaname/municipalities/novaci ES

Sateits | _ryong | Teran
;
I

Mogila
Kklino

Log o000 Welcome to
Bitola Logovardi ® "
MnaHupai i e® o ¢ Skopje

o 3 fopnotes i
CTyAuu BO Louye B00K @ hotel,

> § airprot taxi, tours in
CTpaHCTBO ¢ 1 oma - Skopje and all

OcTBapu cu i Macedonia

M CoHuLITaTa L °
co TecToT

MENTC! e o
08! =

Municipality of Novaci google satelite map

Photos Nearby Municipality Of Novaci Area

See Municipality of Novaci photos and images from satelite below, explore the aerial photographs of
Municipality of Novaci in Macedonia

1143

R





Слика бр. 2: Општина Новаци со диспозиција на населените места
2.2. Население во oпштина Новаци
Територијата на Општината Новаци, зафаќа површина од 773,5 км2. 
Во општината има 41 село: Арматуш, Балдовенци, Бач, Биљаник, Брник, Брод, Будимирци, Велесело, Врањевци, Гермијан, Гнеотино, Гнилеж, Горно Агларци, Градешница, Грумази, Груништа, Далбеговци, Добровени, Добромири, Долно Агларци, Долно Орехово, Живојно, Зовиќ 1, Зовиќ 2, Ивени, Маково, Мегленци, Новаци, Ново Село, Орле, Паралово, Петалино, Полог, Рапеш, Рибарци, Скочивир, Сливица, Совиќ, Старавина, Суводол и Тепавци.
Структурата на вработените според економски сектори, е следна: 
· 170 вработени  во земјоделски сектор,  
· 548 вработени во секторот енергетика, 
· во текстилната индустрија регистрирани се 30 вработени, 
· во секторот услуги вработени се 40 лица.

Населението живее претежно во објекти од индивидуална градба. 

Според пописот од 2002. во општина Новаци живеат 3.549 жители и просечната густина на населението изнесува 4,71 жители/км2. Во однос на националната припадност, во општината доминираат Македонци со мнозинство од 98%, по нив следуваат Турците со 0,8%, Албанците со 0,6%, и други со 0,6%. 

Најголема населба е с. Новаци со 1 283 жители. Бројот на домаќинствата во цела општина изнесува 1125, а бројот на членови по семејство изнесува 3,15.

Според социо-економските показатели, бројот на работоспособното население во општината изнесува 1 376 жители. Вработени се 908 лица, а стапката на невработеност изнесува 34%.

Табела 2: Преглед на бројот на домаќинства и жители по села:

	Реден број
	Месна заедница
	Број на домаќинства**
	Број на жители**
	Проценето количество на генериран отпад/годишно (t) ***

	       1.
	Арматуш
	13
	41
	6

	2.
	Балдовенци*
	0
	0
	0

	3.
	Бач
	54
	172
	24

	4.
	Биљаник*
	0
	0
	0

	5.
	Брник
	1
	2
	0,3

	6.
	Брод
	28
	57
	8

	7.
	Будимирци
	12
	30
	4

	8.
	Велесело 
	3
	4
	0,6

	9.
	Врањевци*
	0
	0
	0

	10.
	Гермијан
	81
	257
	36

	11.
	Гнеотино
	18
	32
	4,5

	12.
	Гнилеш
	3
	5
	0,7

	13.
	Горно Агларци
	59
	185
	26

	14.
	Градешница
	36
	84
	12

	15.
	Грумази
	8
	15
	2

	16.
	Груништа
	2
	3
	0,4

	17.
	Далбеговци
	56
	178
	25

	18.
	Добровени
	6
	18
	2,5

	19.
	Добромири
	110****
	345
	48

	20.
	Долно Агларци
	53
	167
	23

	21.
	Долно Орехово
	18
	45
	6

	22.
	Живојно
	76
	214
	30

	23.
	Зовиќ 1
	12
	31
	4,5

	24.
	Зовиќ 2*
	0
	0
	0

	25.
	Ивени
	3
	5
	0,7

	26.
	Маково
	34
	66
	10

	27.
	Мегленци
	10
	20
	3

	28.
	Новаци
	320****
	1 283 
	180 

	29.
	Новосело*
	0
	0
	0

	30.
	Орле
	10
	16
	2,3

	31.
	Паралово
	2
	2
	0,3

	32.
	Петалино*
	0
	0
	0

	33.
	Полог*
	0
	0
	0

	34.
	Рапеш
	21
	43
	6

	35.
	Рибарци
	25****
	130 
	18 

	36.
	Скочивир
	15
	30
	4

	37.
	Сливица
	1
	3
	0,5

	38.
	Совиќ
	12
	23
	3

	39.
	Старавина
	12
	23
	3

	40.
	Суводол*
	0
	0
	0

	41.
	Тепавци
	11
	20
	3

	Вкупно
	општина
	1 125
	3 549
	497


Забелешка: 
- * Селата Балдовенци, Биљаник, Врањевци, Зовиќ 2, Новосело, Петалино, Полог и Суводол немаат постојани жители.

- ** Просечен број на членови на домаќинствата според пописот од 2002. е 3,15, а податоците за број на жители и број на домаќинства по населено место се проценети

- *** Количеството на отпад е претпоставено според просекот на генериран отпад за рурални домаќинства според Националниот план.         
- **** Според податоците од ЈП
2.3. Индустриски капацитети во Општина Новаци
Општината Новаци располага со извонреден потенцијал на природни богатства како предуслов за развој на стопанството. Условно може да се подели на рамничарски и ридско-планински дел. Рамничарскиот дел (дел од Пелагониската котлина) е релативно стопански развиен дел.

Најголемиот капацитет за производство на електрична енергија во Република Македонија РЕК „Битола“ лоциран е на територијата на општина Новаци. Производството на електрична енергија започнато е во 1982. РЕК „Битола“ располага со три термо-енергетски блока со инсталиран капацитет од 3 x 225 MW. Електраната работи на лигнит со приближна калорична вредност од 1850 kcal/kg кој се ископува од рудникот  „Суводол“. Годишната потрошувачка на јаглен во сите три блока е приближно 6.000.000 t. Вкупно генерираната електрична енергија во РЕК „Битола“ изнесува 4.600 GWh/год, што претставува повеќе од 70% од вкупно произведената елекртична енергија во Република Македонија.

Слика бр. 3: РЕК „Битола“

Карактеристични податоци за РЕК Битола:

· Површина на рудникот „Суводол“ и термоелектрана: 
2 597 ha.

· Капацитет на рударските постројки: 


915,87 t/час

Регистрирани се осум наоѓалишта за експолатација на минерална вода и гасови, две наоѓалишта за експлоатација на песок, чакал, кварц и други неметали.
На територијата на општина Новаци дел од стопанските активности ги извршува најголемиот земјоделски комбинат во Република Македонија – ЗК „Пелагонија“.

Вкупната аграрна површина во општината изнесува околу 70 000 ha, од кои: 23 000 ha обработлива површина, 30 000 ha пасишта и 17 000 ha шуми.
3. ПОЈДОВНИ  ОДРЕДБИ ЗА ИЗРАБОТКА НА ПЛАН ЗА УПРАВУВАЊЕ СО ОТПАД НА ОПШТИНА НОВАЦИ
Обврската за изработка на План за управување со отпад на Општина Новаци, произлегува од член 18 од Законот за управување со отпад („Сл. весник на Република Македонија“ бр. 68/04, 71/04, 107/07,102/08, 143/08, 82/09, 124/10, 9/11, 51/11 и 123/12), според кој општините се должни да донесуваат плански за управување со отпад, со цел да се обезбеди:

· заштита на животната средина, животот и здравјето на луѓето;

· остварување на целите и насоките утвредени во Националниот еколошки акционен план;

· спроведување на општите принципи и насоки за управување со отпадот;

· основање на интегрирана национална мрежа на инсталации и инсталации за преработка и отстранување на отпадот;

· остварување на обврските во врска со управувањето со отпадот, коишто Република Македонија ги презела на меѓународно ниво.

Планот за управување со отпад се донесува за период не помал од три години, но не подолг од шест години, од страна на советот на општината, а за негово спроведување одговорен е градоначалникот на општината, кој го доставува на одобрување до органот на државната управа надлежен за работите од областа на животната средина. Советот на општината донесува едногодишни програми за спроведување на планот за управување со отпад, чии што финансиски планови мора да се влезени при изработка на годишниот буџет на општината.

Согледани проблеми на Општина Новаци, како и на останатите општини во Република Македонија се:

· отсуството на организирана услуга во дел од руралните населби, како резултат на што се генерираат бројни неуредени депонии што се користат од страна на локалното население, 

· несоодветните техничко-технолошки постапки на депонирањето на отпадот на постојната депонија што се користи од страна на јавното комунално претпријатие за згрижување на отпадот од општина Новаци, како и од другите соседни општини, 

· значително нискиот степен на примарна селекција, односно одлагање на отпадот без претходно одделување на фракциите што можат повторно да се користат преку нивна соодветна преработка. 

· отсуството на систематско следење на количините на создадениот отпад спрема видовите што се утврдени со Листата на отпади, на ниво на создавачи и поседувачи на отпадот, за начинот на постапување, што вклучува податоци за процентот на количествата на собраниот отпад во однос на вкупно генерираниот, процентот на отпадот што се враќа во користење преку негова преработка и количествата на отпадот што се депонира, односно е акумулиран во изминатиот период на локациите каде што истиот се отстранува. 

4. ОПИС И ОЦЕНКА НА ПОСТОЕЧКАТА СОСТОЈБА ВО ВРСКА СО УПРАВУВАЊЕТО СО ОТПАД
4. 1. Опис на постоечка состојба
Oсновните операции при постапувањето со отпадот се собирањето, транспортот и депонирањето. 

Вкупното количевство на создаден отпад во Република Македонија, вклучувајќи го отпадот од рударството, се проценува на околу 26 милиони t/год. Главната фракција на отпадот потекнува од ископувањето на минерали и од преработката и преработка на рудата (околу 17,3 милиони t/год), потоа земјоделскиот отпад со околу 4,9 милиони t/год животински измет и околу 0,6 милиони t/год растителен отпад. Важен процент од отпадот потекнува од потрошените производи и различни искористени производи како што се градежен отпад и шут (околу 500.000 t/год), употребени гуми, акумулатори, искористени возила, електричен/електорнски отпад, со вкупно количество од околу 40 000 t/год. Градежниот отпад и градежниот шут содржат и азбест како посебен отпад со опасни својства. 

4.1.1. Општинска депонија

Локацијата на општинската депонија се наоѓа на одалеченост околу 500 м јужно од Новаци, во месноста викана „Маврово”. До депонијата води пристапен тампониран пат, поврзан со регионалниот пат Битола - Новаци - Маково. 

Депонијата, зафаќа површина од околу 5 000 м2, а се користи за одлагање на отпад од 2007. година. Вкупното количество на депониран отпад е проценето дека изнесува околу 1 500 м3. На депонијата не се врши евиденција на количините на отпадот кој се депонира. 

Локацијата на депонијата е уредена и оградена, но постапувањето со отпадот не ги задоволува барањата на санитарна депонија, поради што таа создава проблеми од аспект на загадување на  животната средина, главно како резултат на создавањето на исцедок, кој ги загадува подземните води и околното земјиште. 

Согласно Националниот план за управување со отпад, општина Новаци спаѓа во југо-западниот регион и планирано е комуналниот отпад да се депонира на регионална санитарна депонија, во близина на Прилеп. За изградба на регионалната депонија, постои изготвена физибилити студија.

4.1.2. Депонија Мегленци
Комуналниот отпад од општина Новаци се депонира на депонијата Мегленци, основана 1981. година. Оваа депонија се наоѓа на територија на општина Новаци, на околу 5 км североисточно од општинскиот центар, во атарот на селото Мегленци. Микролокацијата на депонијата е веднаш над површинскиот коп на рудникот „Суводол”. Депонијата е вградена во насип од земја ископана при отварање на површинскиот коп „Суводол”. Поделена е на два дела (две нивоа) со висинска разлика меѓу нив од 10 м. Вкупната површина на депонијата е 6 hа.

Неделно на депонијата во с. Мегленци доаѓаат: 1100 м3 пресуван отпад и 200 м3 непресуван отпад. ЈП „Комунална хигиена“ – Новаци депонира просечно по 2,4 м3/ден.
На депонијата комунален и цврст индустриски отпад исфрлаат:

· РЕК „Битола“ – со автоподигачи 30 м3/ден непресуван цврст отпад (не пепел)

· РЕ „Комунална хигиена“ – Битола (несепариран отпад)

· ЈП „Комуналец“ – Демир Хисар 10 м3/ден

· ЈП „Комунална хигиена“ – Новаци приближно 3 м3/ден
· ЈП „Пела – Хигиена“ – Могила 10-12 м3

Депонијата не е санитарна, на дното на депонијата нема поставено непропустлива подлога и со тоа се загрозени подземните води. Со депонијата не се управува согласно пропишаните стандарди (набивање на отпад, редовно  препокривање и сл.) и често депонираниот отпад се самозапалува и предизвикува емисија на штетни материи во воздухот.  

4.1.3. Диви депонии
Создавањето на диви депонии во општина Новаци, главно, се должи на непостоење на организирано собирање на комуналниот отпад во поголем дел од населените места во општината. Според направената анализа, дополнителни причини за појавување на диви депонии се следни:

· постоење на голем број на неискористени површини;

· неефикасно спроведување на законската регулатива за изрекување на казни од страна на соодветните органи;

· ниска свест на населението за заштита на животната средина.

Во општината Новаци, регистрирани се 7 диви депонии со по 5 до 15 м3 од кои по потреба се транспортира отпадот до депонијата Мегленци од страна на јавното претпријатие. 
Најчести локации на кои се создаваат диви депонии во општината се покрај локалните патишта, канали и реки. 

Постоечките диви депонии сериозно го деградираат квалитетот на животната средина и го згрозуваат здравјето на луѓето кои живеат во блиските населби или гравитираат во близина на депониите. 

4.2. Количества и видови отпад
Комуналниот цврст отпад е составен од отпад од домаќинствата, од миењето на улиците и од отпадоци од паркови и зеленила, комерцијален отпад, отпад од институции и отпад што се создава во индустријата, со карактер сличен на отпадот од домаќинствата.

Вкупниот комунален отпад се состои од: отпад од домаќинствата и комерцијален отпад. Согласно со Националниот план за управување со отпад на Република Македонија, стапката на создавање е меѓу 253-313 kg/човек/год, а специфична тежина на отпадот од домаќинствата е меѓу 112-127 kg/m3 и околу 96 kg/m3 комерцијален отпад.   
Според анализа на составот на комуналниот цврст отпад, тој начесто се состои од компонентите наведени во Табела 3:

Табела 3: Процентуален состав на комуналниот отпад
	Вид (категорија) на отпад
	Застапеност (%)

	1. Биоразградлив (органски) отпад
	26

	2. Хартија, картон
	11,9

	3. Пластика
	9,6

	4. Дрво
	2,7

	5. Стакло
	3,5

	6. Текстил
	2,9

	7. Метали
	2,6

	8. Друг отпад (инертен, комплексен и др.)
	7,5

	9. Опасен отпад од домаќинства
	0,2

	10. Фини мешани честички (<10mm)
	30,9

	11. Мешовито пакување
	2,2

	Вкупно
	100


Слика 4: Процентуален состав на комуналниот отпад

Во следната табела се наведени количините на комунален отпад собрани од страна на ЈП „Комунална хигиена“ - Новаци:

Табела 4: Количини на комунален отпад собрани од ЈП „Комунална хигиена“ - Новаци
	Ред. бр.
	Шифра
	Вид на отпад
	Потекло на применетиот отпад
	Количина на примен отпад

	
	
	
	
	t/г
	m3/г

	1. 
	20 03 01
	Измешан комунален отпад
	корисници на услугата од ЈП
	1 152
	

	2. 
	20 03 01
	Измешан комунален отпад
	 диви депонии
	НП
	


ЈП „Комунална хигиена“ – Новаци отпочна да работи во 2013. и не располага со специфични податоци за количествата и видовите отпад според Листата на видови отпад. 

4.2.1.  Комунален отпад и други видови неопасен отпад

Важен сегмент за одржлив развој на општина Новаци е и управувањето со комуналниот цврст отпад. Проблемите кои ги создава цврстиот отпад во општината се уште не се адекватно и современо решени. Актуелните состојби покажуваат дека отпадот се расфрла на површини на територија на општината кои не се соодветни за депонирање на отпад, најчесто покрај патиштата и водотеците. Тоа врши негативно влијание врз животната средина и го намалува квалитетот на живеење во регионот.

Изворите на презентираните податоци за управување со цврстиот отпад во општина Новаци, се од Општина Новаци, ЈП „Комунална хигиена” - Новаци, или се добиени врз основа на интервјуа со претставници на стопанските субјекти кои работат на територијата на општината, како и преку посета на поедини локации.

· Вкупното годишно производство на комунален цврст отпад и друг неопасен отпад во општината, се проценува на околу 4.500 t, од кои 1500 t/год се отпад генерирани во домаќинствата и комерцијалните објекти, а 3000 t/год се комунален отпад, генериран во индустриски објекти.
· Организирано собирање и транспорт на цврстиот отпад има во с. Новаци, с. Рибарци и с. Добромири. Задолжено за собирање, транспортирање и депонирање на цврстиот комунален отпад е КП „Комунална хигиена” –  Новаци. Отпадот се собира во усогласени садови за отпад и со специјално возило се транспортира до депонијата Мегленци. 

· Локацијата на општинската времена депонија се наоѓа на одалеченост околу 500 м јужно од Новаци, во месноста викана „Маврово”. Депонијата, зафаќа површина од околу 5 000 м2, а се користи за одлагање на отпад од 2007. година. Нема податоци за дневното количество на отпад кој се депонира на оваа времена депонија.
· Комуналниот отпад од Новаци се депонира на депонијата Мегленци. Таа е основана 1981. Се наоѓа на територија на општина Новаци, на околу 5 км североисточно од општинскиот центар, во атарот на селото Мегленци. Микролокацијата на депонијата е веднаш над површинскиот коп на рудникот “Суводол”. Депонијата не е санитарна и не се управува согласно пропишаните стандарди. 

· Создавањето на диви депонии во општина Новаци, главно се должи на непостоење на организирано собирање на комуналниот отпад во сите населени места на општината. 
Во општината Новаци регистрирани се 7 диви депонии со по 5 до 15 м3 оградени и повремено отпадот се транспортира до депонијата Мегленци. 
Најчести локации на кои се создаваат диви депонии во деловите од општината кои не се опфатени со организираниот систем за собирање и транспорт на отпад се покрај локалните патишта, канали и реки. 

· Општина Новаци, нема евиденција за количините на опасен индустриски отпад кои се генерираат на нејзина територија. 

· На ниво на Општина Новаци не постојат податоци за посебни видови на отпад.

· Во општина Новаци, годишно се генерираат приближно 3 тони/г медицински отпад. Генерираниот медицински отпад делумно се предава на „ЕКО Клуб“ - Битола. 
· Просечното годишно производство на отпад на национално ниво е во опсегот од 140 кг/ жител во руралните средини и до 240 кг/жител во урбаните средини. 

Општината Новаци, опфаќа површина од 773,5 км2 и според пописот од 2002 година, има  вкупно 3.549 жители. Вкупното производство на комунален цврст отпад и друг неопасен отпад во општината, се проценува на околу 4.500 t/год, од кои: 

· Отпад генериран во домаќинства и комерцијални објекти: 

1500 t/год.

· Комунален отпад, генериран во индустриски објекти: 


3000 t/год.
На територијата на општина Новаци организирано е собирање и транспорт на цврстиот отпад во с. Новаци, с. Добромири и с. Рибарци. За собирање, транспортирање и депонирање на цврстиот комунален отпад задолжено е ЈП „Комунална хигиена” –  Новаци. Отпадот се собира во усогласени садови за отпад и со специјализирано возило се транспортира до депонијата Мегленци. 

Единица мерка за утврдување на цената на ѓубретарина изнесува: 
· За домаќинства:

· 1,8 ден/м2 од корисна станбена површина и 
· 0,17 ден/м2 од дворна површина, 
· За правни лица 
· 4 ден/м2 од корисна деловна површина 
· 0,21 ден/м2 од дворна површина. 
Комуналниот отпад во општина Новаци се собира и транспортира еднаш неделно. 

Проблеми при собирањето на отпадот предизвикуваат домаќинства, кои не поседуваат канти, особено со одлагање на отпад на одделни локалитети што се карактеризираат со субстандардни услови на живеење или неадекватни сообраќајни инфраструктурни услови.

4.2.2. Индустриски отпад
Индустриски отпад настанува во производни процеси и се состои од разновидни стабилни и нестабилни елементи од органско и неорганско потекло. Поединечен индустриски отпад, кој се создава во процесот на производство, може повторно да се користи во ист или некој друг технолошки процес како секундарна суровина, доколку задоволува одредени технички норми неопходни за негова примена. Штетниот и опасен отпад не може да се одлага заедно со комуналниот отпад, тој бара специјален третман, кој најчесто се одвива во рамките на индустриските капацитети.
Опасниот отпад што се создава во македонските рударски и преработувачки индустрии се соочува со сериозни проблеми во периодот на транзицијата, а голем број од нив престанаа со работа, без можност да се рестартираат во блиска иднина. Нивните депонии во самиот круг беа, исто така, напуштени и постојат малку или воопшто не постојат информации за историјата на овие депонии. Во текот на процесот на приватизација, не беа склучени јасни договори со новите сопственици во поглед на расчистување на старите депонии, затоа овие индустриски депонии се сметаат за еколошки “жаришта”. На територијата на Република Македонија идентификувани се 16 поголеми индустриски области и депонии, “жаришта”, со присуство на контаминирани градби и процеси на депониран опасен отпад, меѓу кои и РЕК „Битола“ (енергетска централа и рудник за јаглен). Поголемите “жаришта” се рангирани во поглед на нивното утврдено влијание врз животната средина и нивниот потенцијал на опасност: 
· три “жаришта” се рангирани како висок еколошки ризик, 
· седум “жаришта” како среден еколошки ризик и 
· шест “жаришта” како низок еколошки ризик.

Успешно управување со индустрискиот опасен отпад што се создава во поголеми количевства ќе се попостигне, главно со организациски и технолошки мерки во производниот капацитет и со реконструкција/надградба на сопствените депониски капацитети. Основните проблеми поврзани со управувањето со индустрискиот опасен отпад треба да се решат во временската рамка на Националниот план за управување со отпад (2008.-2014.).

Опасниот и неопасниот индустриски цврст отпад, кој најчесто се создава во рударството, во термо-процесите и други преработувачки индустрии, вообичаено се депонира на индустриски депонии, заедно со останатиот отпад од процесите или нелегално се депонира на комуналните депонии, заедно со останатиот отпад. 

Количините на генериран индустриски неопасен отпад на територијата на општина Новаци се проценуваат на околу 3 t на годишно ниво.

Општина Новаци нема евиденција за количините на опасен индустриски отпад кои се генерираат на нејзина територија. Тоа се должи на нефункционирање на системот на евидентирање, информирање, следење и надзор при постапувањето со индустриски отпад, што е случај и во другите општини во Република Македонија.

Во Република Македонија сеуште не постои систем на официјални дозволи за собирачи и транспортери на опасен отпад. Сепарацијата на определени текови на опасен отпад има тенденција да се раководи според побарувачката на пазарот, односно се врши сепарација на оние видови отпад за коишто постои комерцијален пазар. Во овој домен, потребни се дополнителни анализи, кои во иднина ќе обезбедат насоки и на централната, но и на локалната власт, за постапување со ваков вид на отпад.

Се проценува дека опасниот отпад создаден во индустриските инсталации се чува на местата на генерирање, односно во импровизирани складишта во кругот на фабриките. Во недостаток на депонија за опасен отпад во Македонија, привременото складирање на опасниот отпад практично значи трајно складирање во несоодветни услови и потенцијална опасност за животната средина и здравјето на луѓето.

4.2.3. Медицински и хемиски отпад

Медицинскиот отпад е отпад кој што се создава во медицинските и здравствените институции (стационарни, болници, поликлиники и амбуланти, стоматолошки ординации, ординации кои даваат определени здравствени услуги, истражувачки лаборатории, институти, ветеринарни станици и сл.) кој настанува како производ на употребени средства и материјали при дијагностицирањето, лекувањето, третманот и превенција на болести кај луѓето и животните.

Хемискиот отпад е отпад што се состои од и/или содржи отфрлени цврсти, течни или гасовити хемикалии кои се употребуваат при медицински, дијагностички или експериментални постапки, чистење и дезинфекција.

Отпадот од здравствените институции се состои од опасни и неопасни фракции, па дури и фракции што можат да се рециклираат. Успешноста на идниот систем за управување со отпад во голема мерка зависи од дисциплината во одделувањето на отпадот на самиот извор. Главните технички активности се состојат од:

· Сепаративно собирање на опасната фракција на отпадот, фракција на отпадот слична на комунален отпад и чисти фракции за рециклирање, а опасните фракции ќе се пакуваат на изворот, ќе се складираат и ќе се транспортираат според санитарните барања во одобрено пакување;

· Собирање и складирање на сепарираните фракции на медицинскиот отпад од централните капацитети за складирање што им припаѓаат на општите болници, здравствените центри и на приватните клиники;

· Поделба и транспортирање на собраниот опасен отпад:

· За складирање (радиоактивен медицински отпад) или

· До центрите и/или меѓурегионалните капацитети за третман/депонирање, или

· До друга локација на капацитет за третман или за депонирање.

· Работа на капацитетот за третман на опасен отпад (инсинератор или автоклав), вклучувајќи ги сите активности неопходни за одржување, мониторинг и за известување;

· Транспорт на остатоци од неопасниот отпад од процесот на третман на медицинскиот отпад за финално депонирање, вклучувајќи регистрација на типовите, количевствата и крајното одредиште. 
Остатоците со способност за согорување со процеси активирани со автоклав може понатаму да се користат како гориво во постројките за производство на енергија од отпад. 

Во земјата се произведуваат определени специфични фракции на отпад кои може да претставуваат реален ризик за животната средина и за здравјето на луѓето, како што се старите лекови, остатоци од пестициди и контаминирани пакувања низ целата држава, стари хемикалиии остатоци од лабораториски хемикалии и слични согорливи опасни материјали. 

Планирањето и проектирањето на постројката за инсинерацаја и придружните капацитети, како што се капацитетите за складирање и определени специјализирани постројки за предтретман, како систематска техничка мерка за финално депонирање на медицинскиот и определени други опасни видови отпад што може да се согоруваат мора да биде засновано на количевствата и карактеристиките на дополнителните видови на опасни и токсични материјали, да се земе предвид потребата за технолошки промени на постројката за горење, се разгледаат организациските, техничките, просторните, логистичките и економските прашања и да се оценат можностите, придобивките и недостатоците на таквиот комплексен систем за третман на отпад.
Во моментот еден дел од медицинскиот отпад се собира од страна на операторите за постапување со медицински отпад, а останатиот дел од медицинскиот отпад се собира и транспортира од страна на јавните претпријатија, а се депонира на нерегуларните депонии заедно со другите видови на отпад. 
Според проценките, во Република Македонија, на годишно ниво, се создава  околу 900 - 1 000 t опасен медицински отпад, кој претставува околу 15% од вкупниот отпад создаден во здравствените институции. Во депонијата Дрисла во Скопје, постои инсенератор за болнички отпад и се проценува дека таму се спалува околу 35% од вкупното количество опасен болнички отпад.  

Во општина Новаци, годишно се генерираат приближно 3 t медицински отпад. Дел од создавачите на медицински  отпад, врз основа на потпишани индивидуални договори, еднаш месечно да гo предаваат на овластениот оператор „ЕКО клуб“ – Битола. 

4.2.4. Посебни видови на опасен отпад
На ниво на општина Новаци не постојат податоци за посебни видови на опасен отпад, кои можат да дадат преглед на состојбата со истите. 
Во продолжение се наведени, посебните видови на опасен отпад со општи информации:

Отпадни масла - нема систем за организирано собирање. Голем дел од отпадните масла, се користат како гориво, или се одлагаат директно во почвата или канализационите системи. Проценетите  количини на отпадни масла во општина Новаци се: 1 t/год.

PHB – полихлориранибифенили – не постојат сознанија за производство, увоз и промет на PHB на ниво на општината.

Отпадот од потрошени батерии и акумулатори најчесто се одлага како составен дел на цврстиот отпад, на депониите, без претходно да му бидат отстранети компонентите коишто претставуваат опасен отпад. Проценетите  количини на отпад од батерии и акумулатори  во општина Новаци се 3 t/год.

На општинско ниво не постојат податоци за постапување со отпад од електрични и електронски апарати. Проценетите  количини на отпад од електрични и електронски апарати во општина Новаци се 3 t/год.
Искористени возила (отпадните автомобилски школки) не се опфатени со организирано собирање. Вообичаено, нив ги собира неформалниот сектор, од диви депонии или од технички несоодветни складишта. Тие се преработуваат за искористување на резервните делови или се третираат како старо железо.

Отпадните гуми главно се депонираат, а дел од гумите нелегално се палат. 

4.2.5. Земјоделски отпад (биоразградлив отпад)

Фракциите на отпад од земјоделството и од одредени придружни активности, арското ѓубриво, животинските и растителните ткива се сметаат како отпад или како нус-производи во однос на две опции: преработка и депонирање.

Шемата за управување со земјоделскиот отпад и со нус-производите започнува со воведување на добра земјоделска практика. Добрата земјоделска практика мора да биде многу важен чекор кон подобрувањето на постапувањето со земјоделскиот отпад и негово отстранување, особено во однос на соодветното складирање на стабилизираното ѓубриво и неговата примена на полињата во ограничени периоди на годината, подобрување на животните услови и здравјето на животните на сточарските фарми, промена на сегашната практика, со напуштање на еколошки неповолното и замена со локално компостирање и правилно управување со остатоците од пестицидите и контаминираното загадување.

Арското ѓубриво од свињарски, сточарски и живинарски фарми и животинските нус-производи од кланиците може да бидат извор на обновлива енергија, т.е. биогас. 

Горењето на дрвна биомаса е традиционален начин на производство на топлотна енергија во македонските домаќинства, но стимулирањето на собирање на отпадно дрво во шумите и производството на енергија со согорување на обновливо огревно дрво добиено од биомасата може да се воведе на ниво на претпријатијата (локални инсталации или производи што би се продавале на пазарот).  

Отпадот кој е генериран од пазарите и одржувањето на парковите содржи висок процент на органски материјал, затоа се предлага пилот проект заснован на овие фракции на отпад. Пилот проектот би имал за цел стекнување на искуство со работата на едноставен технолошки процес на компостирање, без примена на скапи системи за собирање и компостирање. Ова искуство би било собрано во следниве области:

· Собирање на органски материјал со многу мала содржина на други материјали;

· Компостирање на органски отпад со едноставен аерационен систем за компостирање;

· Користење и стопанисување со компост.

Информациите за биоразградливиот отпад (земјоделски отпад, зелени остатоци од парковите и зелените површини и од зелените пазари), отпадната биомаса од шумарството и од дрвната индустрија, се мошне ограничени дури и на национално ниво. Според податоците добиени во Општина Новаци, на нејзината територија не постојат посебни инсталации за третман на биоразградлив отпад.

4.2.6. Градежен шут (инертен отпад)
Градежните активности генерираат големи количества на отпад, кој може да се искористи повторно во истата техничка гранка, како суровина или како адитив. Одредени дрвени или пластични делови може да се користат и во производството на енергија. Опасна фракција на градежниот отпад/шут е азбестниот отпад, којшто бара посебна техника на собирање и депонирање. Следниве остварливи технички и технолошки мерки се сметаат дека се приоритетни при управувањето со овој вид отпад:

· Собирање на отпад со азбест на самиот извор и пакување на отпадот во пластична фолија;

· Сепарација во центрите за рециклирање, користејќи стационарна или мобилна опрема за преработка;

· Изградба на посебни депонии за градежниот отпад и остатоците што остануваат по рециклирањето или депонирањето на посебни локации на комуналните депонии;

· Депонирање на отпадот со азбест во одделни ќелии на капацитетите за депонирање на градежен отпад;

· Ископување и искористување на нелегално депонираниот градежен отпад, можно како една од опциите за покривање на комуналните депонии, кога не се бараат посебни мерки за ревитализација во врска со влијанието врз животната средина. 

Како и другите видови на отпад, и градежниот шут е нехомогена мешавана на различни материјали со различна големина и воглавно се состои од минерални супстанции, затоа е потребно сортирање и кршење на материјалот. 

Моментално на територијата на општина Новаци не постои посебна депонија за депонирање на градежниот отпад (шут). Затоа Советот на Општина Новаци мора во најкус можен рок да определи локација за одлагање на инертниот отпад.  

Податоците за инертен отпад/градежен шут, се мошне ограничени. Се создава при изведување на градежни, преработувачки, занаетчиски работи и други дејности, кои создаваат инертен отпад (градежен шут). Овој отпад, најчесто нерегуларно, се исфрла на одредени депресии на теренот, покрај речните корита, или се остава на локации блиску до местото на генерирање. 

4.2.7. Отпад од производи и пакување

На национално ниво, не постои  организиран формален систем за собирање и рециклирање на отпадот од производи и пакување. Постојат мали капацитети, кои не се доволно активни, за рециклирање на метали, хартија и картон, како и PET и PVC амбалажа. За другите рециклабилни материи постојат обиди истите да се собираат преку индивидуални собирачи или од страна на неформални групи на граѓани, главно од пониските социјални слоеви.
Во општина Новаци поставени се 15 контејнери за PET амбалажа од 1 м3 поставени пред секоја продавница кои се празнат еднаш неделно, а собраниот отпад се предава на индивидуалните собирачи. Во овој момент предавањето се врши бесплатно, но Општината го наоѓа својот интерес во намалувањето на количеството на PET амбалажа на теренот.

4.3. Управување со отпадот - ЈП „Комунална хигиена“ - Новаци
Управувањето со отпадот во Општина Новаци се одвива преку ЈП „Комунална хигиена“ - Новаци, чијашто oсновна дејност е собирање, транспортирање и депонирање на комунален смет од индивидуални корисници и правни субјекти на територијата на Општина Новаци отпочна со работа во 2013. Истото опслужува: 

· 1 300 корисници-граѓани кај кои смет се подига од

· 37.541 m2 станбен простор 

· 56 065 m2 дворно место
· 16 корисници-правни лица кај кои смет се подига од 

· 2 555 m2 деловен простор и  

· 2 000 m2 дворно место. 

Јавното претпријатие „Комунална хигиена“ – Новаци има отпочнато постапка за прибавување на Дозвола за вршење на дејност собирање и транспортирање на комунален и други видови на неопасен отпад. Истото е основано од Советот на Општина Новаци во 2002. а со работа отпочна во 2013. 
Во меѓувреме во периодот од 2010. до 2013. функционираше Заедничкото јавно комунално претпријатие „Пела – Хигиена“ – с. Добрушево, основано од Општините Могила и Новаци.
Во возниот парк на оваа ЈП „Комунална хигиена“ - Новаци има 1 специјално возило за подигање на смет – специјализиран камион за собирање на отпад, марка Mercedes Atego 815 со надградба EFE 222 од 8 м3, со можност за пресување до 12 м3 од турско производство од 2010.

Дополнително се користи и 1 трактор, а претпријатието располага и со 1 лесно возило.

Приходите од ѓубретарина во претпријатието се од фактурирана реализација, со наплата од 90%. 
5. НАЧИН  НА СОБИРАЊЕ НА ОТПАДОТ НА ТЕРИТОРИЈА  НА ОПШТИНА НОВАЦИ
Во општина Новаци, има приближно 450 физички лица и 15 правни лица од кои организирано се собира комунален отпад. Со редовно собирање и транспортирање на комуналниот отпад опфатени се селата Новаци, Рибарци и Добромири.
На нејзината територија распоредени се 18 контејнери од 1,1 m³ и 15 контејнери од 1 m³ за PET амбалажа, како и 350-380 пласични канти за отпад. 
Системот на собирање на комуналниот отпад во општина Битола се спроведува по:

· систем на изнесување;

· систем на донесување.
а) Систем на изнесување 

По системот на изнесување отпадот се собира од определени места и во определено време, каде што претходно е изнесен од поседувачите во садови за соодветна намена. По системот на изнесување се собира отпадот од физички лица односно од домаќинствата и комерцијален отпад од правни лица. 
Комуналниот отпад во општина Новаци се собира од соодветни садови за собирање на комунален отпад: контејнери со големина од 1,1 m³ и канти од 120 l. Празнењето на контејнерите и кантите се врши во работни денови од понеделник до петок од 7 до 14 часот. Собирањето на комуналниот отпад се врши еднаш неделно. 
Садовите за собирање на комуналниот отпад, 18 контејнери од 1,1 m³ и 350-380 канти од по 120l, се правилно поставени така што не се нарушува патниот сообраќај повеќе од потребното и дозволеното. 

Постоечкиот број на садови за собирање на комунален отпад делумно ги задоволува потребите на граѓаните на селото Новаци.

Комуналниот отпад организирано се собира и транспортира и во селата Добромири и Рибарци.

Редовно се транспортира и отпадот од 7 диви депонии  по потреба до депонијата Мегленци.

б) Систем на донесување
По системот на донесување се собира претходно селектиран отпад од PET амбалажа која  правни и физички лица ја оставаат во 15 контејнери распоредени пред продавниците, а ЈП „Комунална хигиена“ – Новаци, редовно ја предава на индивидуалните собирачи. 
Слика 5: Собирање на PET амбалажа

5.1. Собирање и транспортирање на комунален отпад
Собирањето на комуналниот отпад во Република Македонија го вршат, главно, јавни претпријатија, но мал дел од собирачите на отпадот се приватни претпријатија, обично оние кои работат со отпадот во руралните подрачја. 

Во Република Македонија сепаративно собирање на комуналниот отпад не се врши и не постојат формални системи за собирање на градежен отпад и шут. Во најголем дел се собира тврда пластика, вклучувајќи ПВЦ, полипропилен и полистирен. Тие потекнуваат од акумулатори на хаварисани возила, цевки, стари машини и контејнери. Во моментов не е воведен систем за собирање на стари моторни масла и емулзии или какво било организирано собирање на стари возила. 

Индустрискиот неопасен отпад се собира, главно, заедно со комуналниот отпад. Што се однесува до отпадот што се создава и се собира во здравствените институции, нивото на сепарација и на правилно постапување со опасниот и со другиот неопасен медицински отпад во болниците е генерално ниско.

ЈП „Комунална хигиена“ - Новаци редовно врши услуга на собирање, транспортирање и депонирање на комуналниот отпад на дел од територијата на општина Новаци, односно за подрачјето на 3 рурални населби: Новаци, Добромири и Рибарци. Во останатите населени места комуналниот отпад се собира и транспортира по потреба.

Бројот на корисници на комуналната услуга во општина Новаци изнесува 405 физички лица и  16 правни лица.

Собирањето и транспортирањето на комуналниот отпад во општина Новаци се врши со едно специјално возило наменето за таа цел. 
За собирање на комуналниот отпад во трите села во општината каде има организиран систем на собирање и транспортирање на отпад, а делумно и во другите села во општината, распоредени се вкупно 18 контејнери 1,1 m³, 350-380 канти.

Собирањето и транспортирањето на комуналниот отпад се врши организирано во текот на целата година во претпладневната смена.
Просечно дневно количество на собран комунален 96 м3 t/ден, 1 152 м3 или 380 t/год. 

Количините на комунален отпад што се создаваат може да се добијат и од емпириски показатели како што е степенот на создавање на отпад на годишно ниво по човек. Овој показател за Македонија изнесува 283 kg/годишно/човек (според Националниот План за управување со отпад (2009-2015) за Република Македонија.).

Слика 6 и 7: Контејнери за одлагање на отпад

5.2. Организациона и интегрирана шема за собирање на комунален  отпад на територија на општина Новаци
Со цел да се овозможи најбезбедно и најекономично собирање и транспортирање на комуналниот и другиот неопасен отпад од местото на неговото создавање до местото на неговото отстранување, воспоставена е организациона интегрирана шема за собирање, транспортирање и депонирање на комуналниот отпад и другите видови на неопасен отпад. Интегрираната мрежа претставува систем на објекти и инсталации, како и систем на постапки за управување со отпадот, меѓусебно поврзани на начин со кој се овозможува  намалување на количините на создаден отпад, повторно искористување на употребливите состојки на отпадот како и исполнување на обврските за селектирање, собирање, транспортирање и депонирање на отпадот.
Постапката на искористување на дел од отпадоците претставува елемент на современето живеење. Со оваа постапка ефектите се благопријатни не само врз намалување на отпадокот и негова преработка во нешто корисно, туку и врз природата и природните ресурси. Од комуналните и индустриските отпадоци до 15 % завзема старата отпадна хартија и амбалажа. Со повторна употреба на оваа хартија пожелните влијанија се повеќестрани, бидејќи старата хартија во основа во себе содржи целулозно влакно кое е потребно како суровина во индустријата, а за чие добивање е потребно дрво. Со ова индирекно се намалува потребата од сечење на шуми. Исто така се намалува и обработката на дрвната целулоза која има штетно влијание на водите, со што се подобрува состојбата на водотеците.

Во продолжение е даден распоред на контејнери на територијата на Општина Новаци за комунален отпад:

· 4 контејнери од 1,1 м3 во дворните места во основните училишта во с. Новаци, Добромри Горно Агларци и Рибарци (во останатите 3 се поставени канти од 120 l)

· 8 контејнери од 1,1 м3 во с. Новаци (3 пред автобуските постојки: во центарот на селото, на влезот од Битола и на излезот кон РЕК „Битола“, 3 пред општинската зграда, 1 пред ветеринарната станица и 1 пред црквата „Св. Атанас“)

· 2  контејнери од 1,1 м3 во с. Добромири (пред продавницата)

· 1 контејнер од 1,1 м3 во с. Рибарци (пред продавницата)

На територијата на општина Новаци сеуште не е отпочнат процес за селективно собирање на стара хартија. 
5.3.  Селективно собирање на PET амбалажа 
На територијата на општина Новаци во 2010. Општина Новаци изврши набавка на 15  жичани контејнери, заради отпочнување на процес на селективно собирање на PET амбалажа. Собирањето на истата се врши по систем на изнесување. За таа цел поставени се 15 специјани садови за собирање на PET амбалажа. Правните и физичките лица ја ставаат PET амбалажата во садовите наменети за таа намена по што специјално возило од ЈП „Комунална хигиена“ - Новаци еднаш неделно ја подига истата и ја предава на индивидуалните собирачи.

5.4. Собирање на габаритен отпад
На територијата на општина Новаци сеуште не е отпочнат процес за селективно собирање на габаритен отпад од домаќинствата.

5.5. Собирање на стара хартија

На територијата на општина Новаци сеуште не е отпочнат процес за селективно собирање на стара хартија. 

5.6. Собирање на комунален отпад од руралните населби во општина Новаци кои не се опфатени со организиран систем за собирање и транспортирање на комунален отпад
Општина Новаци се простира на голема површина на која припаѓаат 41 рурална населба, а управувањето со комуналниот отпад претставува голем проблем. Со интегрираниот систем на редовно собирање и транспортирање на комунален отпад досега се опфатени само селата Новаци, Добромири и Рибарци. 

Карактеристично за останатите населби е тоа што немаат точно определени локации за собирање на комуналниот отпад и негово депонирање. Од тие причини се создаваат мали диви депонии околу населените места. Со цел да се подобри ваквата состојба, ЈП „Комунална хигиена“ - Новаци има предвидено локации за претоварни станици кои се оградени и обележани во 5 села. 
Со цел да се намалат трошоците за транспорт, заради оддалеченост на поединечните рурални селски подрачја до главната депонија, ќе биде потребно да се изградат локални пунктови за привремено одлагање на собраниот комунален отпад.

Со цел да се зголеми ефикасноста на услугите на ЈП „Комунална хигиена“ - Новаци, потребно е вклучување на приватниот сектор во системот за управување со отпадот. Учеството на приватниот сектор претставува воспоставување на партнерство меѓу јавниот сектор и приватниот сектор за целите на реализацијата на проектите или на услугите коишто традиционално ги обезбедува јавниот сектор. Од таквите партнерства можат дa се искористат дел од предностите на двата сектори во извршувањето на одделни задачи, при што на секој сектор ќе му се дозволи да го работи она што го работи најдобро, а инфраструктурата и јавните услуги може да се обезбедат и да се водат на економски најефикасен начин. 

6. ОПРЕМА ЗА СОБИРАЊЕ НА ОТПАД ВО ОПШИНА НОВАЦИ

Во општина Новаци за собирање на комуналниот отпад распоредени се: 

· 15 контејнери 1,1 м³ 

· 15 жичани контејнери од 1 м³, 

· 350-380 пластични канти за отпад. 

Во моментов, најголем проблем е начинот на собирање и депонирање на отпад од руралните подрачја кои не се опфатени со интегрираниот систем за собирање и транспортирање на комунален отпад, како и проблемот за селектирање на отпад.
Слика 8: PVC канта за одлагање на отпад

Слика 9: Контејнер за одлагање на PVC амбалажа

Слика 10: Контејнер за одлагање на отпад

Во дел од селата на територијата на општина Новаци во наредниот период би можело да се постават контејнери, додека во поретко населените делови подобро е да се постават канти од 120 l и тоа од следниве причини:

1. Малку е веројатно дека жителите на околните села ќе го носат отпадот од домаќинствата на специјализирани места за собирање на отпад кои би биле оддалечени и по неколку километри;
2. Стапката на создавање на отпад од домаќинства и комерцијален отпад е помеѓу 253-313 kg/човек/година, специфичната тежина на отпадот од домаќинствата е помеѓу 112-127 kg/м3 и околу 96 kg/м3, тежина на отпадот во кантата е околу 20 kg, а тежината на отпадот во контејнерот околу 100-120 kg. Просечната количина на отпад која би ја продуцирало тричлено семејство е околу 2 кg дневно, така што кантата би се наполнила за 15 дена, односно, две домаќинства може да ја наполнат кантата за 7 дена. Од друга страна, контејнерот би требало за 7 дена да го наполнат 12 домаќинства.
Правилно распоредување на контејнерите е еден од предусловите  за добра организација за управувањето со отпад. Контејнерите може да се распоредат покрај улица, на тротоари и на локации кои се посебно опремени за таа цел. 
Со цел обезбедување заштита на здравјето и животната средина, потребно е да се групираат контејнерите на посебни локации за што е потребна и посебна организација, како на пример:

1. Контејнерите треба да се наместат на специјално изработени бетонски платоа (еколошки острова), заградени со различни типови на ограда, во зависност од положбата, заштитните, хигиенските и естетските потреби;

2. Плато треба да се постави за да ги задоволуваат условите на сообраќајот (платото не смее да биде на растојание поголемо од 15-20 м од сообраќајницата по која се движи камионот што служи за одвезување на отпадот), водовод и канализација, електро-енергетика, топлификацијата, со цел да се задоволат потребите на граѓаните, во склад со распоредот на станбените и станбено-деловните објекти; 

3. Платото треба да се изработи со нагиб од 2%, за да не задржува атмосферска вода и за излевање на водата после миење на платото и контејнерот;

4. Бројот на потребни контејнери што е потребно да се набават со цел да се обезбедат  руралните населени места кои не се опфатени со системот за редовно собирање и транспортирање на комуналниот отпад, може да се одреди според формулата:

                                                         N=OS(D/V)k                                                                                                                                                                                                                                                                                                                                                                                          

N- број на потребни контејнери;

О- количество отпад (m3/ден/жители);

Ѕ- број на жители одреден за собирниот пункт;

D- број на денови помеѓу две одведувања на отпадот;

V- волумен на контејнери (m3);

k- коефициент на пополнетост на контејнерот (обично 0,8).
5. За одржување хигиена на платото и контејнерот, платото треба да се обезбеди со:

· Приклучок на водовод со водомер и црево погодно за миење на платото и контејнерот;

· Приклучок на канализација;

· Одвод со кој ќе се спречи задушување на најблискиот уличен одвод;

6. Со цел спроведување на хигиенските барања потребно е да се обезбеди миење на контејнерите на самото плато. Миењето на платото да се врши еднаш неделно, а миењето на контејнерите еднаш месечно.

7. ЈП „Комунална хигиена“ - Новаци врши одржување на контејнерите, подмачкување на механизмот, замена на тркалцата, одржување на пропустливост на отворите кои служат за миење на контејнерот.
7. ТРАНСПОРТИРАЊЕ НА КОМУНАЛНИОТ ОТПАД И ДРУГ НЕОПАСЕН ОТПАД
Слика 11, 12 и 13: Транспортирање на комунален отпад 

Собирањето на комуналниот и другите видови на неопасен отпад се врши со специјални моторни возила кои што обезбедуваат сигурен и безбеден транспорт на отпадот од местото на неговото собирање до местото на неговата крајна испорака односно депонирање. Возилата овозможуваат натоварениот отпад да биде безбеден за транспорт. Истите се соодветно обележани за да се види јасно нивната намена и вршителот на јавната услуга. Составен дел на опремата на возилата се и средствата за собирање на расфрлениот отпад надвор од садовите за собирање на отпадот.
Специјалните моторни возила треба да ги исполнуваат важечките барања и стандардите за димензиите, вкупните маси и осното оптеретување и редовно да се одржуваат во исправна состојба. 
За собирање и транспортирање на комуналниот и другите видови на неопасен отпад на територија на општина Новаци ангажирано е едно специјално возило. 
8. ДЕПОНИРАЊЕ НА КОМУНАЛНИОТ И ДРУГИТЕ ВИДОВИ  НА НЕОПАСЕН ОТПАД
Санитарната депонија за комунален отпад претставува техичко-технолошко решение за одлагање на цврстиот отпад. Постапките од техничко-технолошки карактер подразбираат примена на низа мерки кои се обезбедуваат на контролирано одлагање на цврст отпад, со истовремена потполна заштита на животната средина од загадување, кое може да предизвика издвоени отпадни гасови, непријатни мириси, загадена вода итн.

Санитарната депонија е специфичен објект кој, ако непрописно се користи, во значителна мерка може негативно да делува на животната средина. Гледано во целина, секоја санитарна депонија како еден комунален систем се состои од збир на инженерски објекти. Објектите се опремени со неопходна, хидротехничка машинска и електрична опрема со различна намена, заедно со транспортни средства и други уреди кои се во функција на спроведување на технологијата.

Санитарното одлагање на отпадот, со груба поделба може да се прикаже низ три фази и тоа:

1. Распространување на отпадни материјали во тенок слој;

2. Збивање на тој материјал до најмал можен волумен;

3. Секојдневно прекривање на депониран и збиен отпад на интерен материјал.

Концепцијата на санитарното депонирање е дополнета со санација на средината, рекултивација на одбрани простори и нивно доведување до саканата намена по завршувањето на експлоатација, како и елиминирање на несакани последователни појави (кои настануваат при депонирање), како што е настанување биогас и загадени отпадни води, нарушување на изгледот на околниот пејзаж и сл. По затворање на депонијата, се врши рекултивација на деградираниот простор, со што тој повторно се вклопува во природната целина.

Депонирањето на комуналнот и другите видови на неопасен отпад од територијата на Општина Новаци се врши во депонијата Мегленци на 5 км од седиштето на општината, во непосредна близи на РЕК Новаци, со површина од 7 хектари. 
Депонијата Мегленци не е целосно физички заградена и сеуште не е решен имотно-правниот статус. Депонијата ја одржува ЈП Комуналец Битола. Поради применувањето на санитарно несигурна постапка на одлагање на отпадот, депонијата создава значајни еколошки проблеми, кои главно се резултат на создавање на загаден филтрат. Нерегуларното депонирање, а особено депонирањето на болничкиот отпад и отпад од мртви животни заедно со комуналниот, може да претставува сериозна опасност и за појава на заразни болести. Како преносители на заразни болести се јавуваат инсекти, глодари, птици, птици и други животни кои имаат пристап со отпадот од депонијата.    
Заради непосредната близина на рудникот Суводол каде се врши експлоатација на лигнит околината на депонијата е прилично деградирана така да нема значајни негативни локални влијанија врз животната средина. Депонирањето на комуналниот отпад се врши по површинска метода, а теренот овозможува услови за проширување на просторот за депонирање. На депонијата обезбедени се доволни количини на прекривен материјал. За нормално функционирање на депонијата ангажирани се 4 работници. Истата е под 24 часовен надзор со стражарска служба. За депонирање на комуналниот отпад ангажирана е следната механизација: 
· ТГ-80;
· Катерпилар К-977;
· БГХ-600;
· камион Краз;
· цистерна Фап 1314.
Дневно се депонираат во просек од 65-70 t на комунален отпад.
Во фаза на изработка е проект за Преземање на мерки и активности за подобрување на третманот на комуналниот отпад во депонија Мегленци. На депонија Мегленци се врши комплетно евидентирање на комуналниот отпад согласно законската регулатива на Република Македонија. За работа на истата изработен е План и програма за работа на истата за период од 6 години. За депонијата изработен е Проект за мониторинг на депонијата Мегленци.
Слика 14: Депонија Мегленци

На депонијата Мегленци се реализирани следните активности:

· Санирање на депонијата;

· Тампонирани патишта за движење на возилата со комунален отпад;

· Ископ на инертен материјал и насипување на депонијата со истиот;

· Ископ на страничен канал за собирање на процедена и атмосферска вода од депонијата;

· Санирање на челото на депонијата кон патот Битола - Маково;

· Ископ на монодепонија за депонирање на ист вид на отпад;

· Санација (рамнење и насипување) на горна депонија.
9. ИДЕНТИФИКАЦИЈА  НА ПРОБЛЕМИТЕ СО КОИ СЕ СООЧУВА ОПШТИНА НОВАЦИ  ПРИ  УПРАВУВАЊЕ СО ОТПАД
Од погоре наведената постоечка состојба за управување со отпад на територијата на Општина Новаци се идентификувани следните проблеми со кои се соочува општината:
· Недоволно развиена јавна свест на граѓаните за постапувањето со отпадот и за негативните ефекти врз животната средина и здравјето на луѓато од постојната пракса;

· Поголем дел од руралните населени места на територијата на општина Новаци не се опфатени со организирано собирање на комунален отпад, како резултат на што се создаваат неуредени депонии кои ја деградираат животната средина и рекреативниот потенцијал на подрачјата;
· Несоодветно постапување со градежен шут, како резултат на што се создаваат диви депонии покрај патиштата, во долините на реките, се зафаќаат релативно големи површини во државна и приватна сопственост, се нарушуваат визуелните карактеристики и се поттикува исфрлање на други видови на отпад на ваквите простори;

· Недостаток на собирни пунктови/трансфер станици со цел оптимизација на системот за собирање на отпадот во руралните населби;
· Несоодветно техничко-технолошки услови за депонирање на отпадот на депонијата Мегленци;

· Несоодветно постапување со медицинскиот отпад и другите видови на опасен отпад што се генерира во индустријата;
· Недостаток на податоци за количини и на видови на отпад (инертен, индустриски, отпад од производи и пакувања, автомобилски каросерии, отпадни гуми, отпадни масла и др.) на ниво на општината;

· Недостаток на мониторинг и известување од страна на создавачите на отпад.

 10. РЕАЛИЗИРАНИ ПРОЕКТИ И ДОПОЛНИТЕЛНИ АКТИВНОСТИ ПОВРЗАНИ СО ТРЕТМАНОТ НА КОМУНАЛНИОТ ОТПАД ВО ОПШТИНА НОВАЦИ
Реализирани се следните проекти:
· делумно решавање на проблемот со комуналниот отпад на територијата на општина Новаци – реализиран 2010. со кој се обезбедени 18 контејнери од 1,1м³ од страна на Општина Новаци преку проектот Форуми на заедниците финансиран од SDI,
· Проект за селективно собирање на PET амбалажа во општина Новаци реализиран 2010. со кој се обезбедени 15 контејнери од 1 м³ со сопствени средства од страна на Општина Новаци,
· Во соработка со Министерството за животна средина и просторно набавени се околу 200 PVC канти за собирање на отпад од 120 l, 
· 240 PVC канти за собирање на отпад од 120 l се набавени со сопствени средства од страна на ЈП „Комунална хигиена“ - Новаци 
Проекти во изработка:
· Решавање на проблемот со дивите депонии во општина Новаци
· Зголемување на бројот на населени места од кои организирано се собира и транспортира  комуналниот отпад на територија на општина Новаци
· Одржување на јавните прометни површини во општина Новаци;

· Распоредување на дел од постоечките и набавка на нови садови за собирање на отпад

За подобрување на состојба со начинот на управување со комуналниот отпад во општина Новаци се предвидени следните активности:
· Дополнително распоредување на 150 садови од 1,1 м3 - опфаќање на дел од руралните средини

· Набавка и распоредување на 15 садови за отпадна хартија - во дел од руралните населени места
· Дополнително распределување на 10 садови за отпадна пластика (PET) - опфаќање на дел од руралните средини

· Дополнително распоредување на 300 корпи за отпадоци - во дел од руралните средини

· Едукација на населението - соработка со невладиниот сектор.
11. РЕАЛИЗАЦИЈА НА СИСТЕМОТ ЗА МОНИТОРИНГ  ПРИ УПРАВУВАЊЕ СО ОТПАД

Добивањето на податоци за следење на реализацијата на Планот за управување со отпад во принцип треба да бидат обезбедени со пополнување на формуларите за идентификација и транспорт на отпад како и со пополнување на годишни извештаи за управување со отпад. Сите овие документи се преевидени со Правилникот за формата и содржината на дневникот за евиденција за постапување со отпад, формата и содржината на формуларите за транспорт и идентификација на отпадот и формата и содржината на обрасците за годишните извештаи за постапување со отпад („Сл. весник на Република Македонија“ бр. 8/06) и претставуваат обврска за претпријатијата кои управуваат со отпад како и за општинските власти. 

Мониторингот на управувањето со отпадот се состои од:

· Следење на состојба со управување со отпадот;

· Собирање и доставување на податоци за видот, количевството и за потеклото на создадениот, преработениот и отстранетиот отпад;

· Земање и испитување на мостри;

· Податоци за увозот, извозот и транзитот на отпадот;

· Контрола, обработка и анализа на податоците;

· Известување и предупредување на надлежните органи за можна опасност;

· Обезбедување информации за влијанието на создадениот отпад врз животната средина;

· Соработка и размена на податоци и информации со меѓународните информациони мрежи.
Државната мрежа за мониторинг има за цел да обезбеди податоци за управувањето со отпадот, за влијанието на отпадот врз состојбата на животната средина, да ги открие негативните процеси и практики, да го предвиди развојот, да ја оцени ефикасноста на мерките за заштита и за информирање на надлежните органи за секоја промена на состојбата.

Основната цел на Националниот план за управување со отпад е намалување на влијанието врз животната средина преку: постапно воспоставување на мрежата на капацитети за управување со отпад, времени технички мерки и инвестиции во преодниот период и управување со отпад, времени мерки и инвестиции во планираната долгорочна инфраструктура за собирање, преработка за материјали/енергија и рециклирање и финално депонирање на опасен и неопасен отпад, како и управување со искористените производи, пренасочување на отпадот од нестандардните и дивите депонии, како и затворање/санирање на високо различните депонии.

Евидентно е дека Националниот план за управување со отпад во целост е програма за заштита на животната средина составена од итни мерки за намалување на влијанијата врз животната средина и врз здравјето на луѓето, системско управување со отпадот, посебно искористување на материјалите и енергијата од отпадот, како и искористување на корисните состојки, намалување на емисиите на стакленички гасови и депонирање само на стабилизирани, нереактивни остатоци кои не можат да се искористат и намалување на влијанието врз живиотната средина. Сите мерки поврзани со управувањето со отпадот, кои може да резултираат со позитивни или негативни влијанија врз различни медиуми на животната средина, имаат технички и просторно-плански карактер.

Врз основа на Законот за управување со отпад, индустриските капацитети кои годишно создаваат повеќе од 150 t неопасен отпад или повеќе од 200 kg опасен отпад треба да изработат планови за управување со отпад и да доставуваат годишни извештаи до градоначалникот на Општина Новаци за неопасен отпад и годишни извештаи до МЖСПП за опасен отпад. Кои индустриски капацитети треба да ја имаат обврската за изработка на планови и доставување на извештаи се врши врз основа на податоците од Националниот катастар на загадувачи. Градоначалникот е должен да доставува годишен консолидиран извештај за состојбите во управувањето со неопасниот отпад во општина Новаци до МЖСПП најдоцна до месец март тековната година за претходната година.

Индикаторите за (не)успехот на остварувањето на Планот за управување со отпад можат да се определат врз основа на конктрени показатели во однос на предложените активности, кои зависат од вкупниот број на опслужено население, што соодветно би создавало определени количества на отпад, кои организирано ќе се собираат и врз основа на планираните проценти на рециклирање.

Овие индикатори се динамични, што значи ако некој од нив не се исполнил, треба да се направи детална анализа на причините и врз основа на таа оценка да се ажурираат планските барања за следните години, односно евентуално да се намалат определени плански барања, доколку е можно да бидат изразени во бројки, или да се оптимизираат определени активности. Ако некој од индикаторите покажува успех, тогаш треба да се стимулира определена активност која истиот го овозможува и поттикнува. Исто така треба да се анализираат и оние индикатори кои не покажуваат ниту раст ниту намалување, како и причините за тоа. 

Овие показатели ќе бидат вградени во следните Годишни програми за реализација на Планот за управување со отпад. 

12. ЦЕЛИ ЗА УПРАВУВАЊЕ СО ОТПАД НА ТЕРИТОРИЈАТА НА ОПШТИНА НОВАЦИ
Значењето на поставените цели за управување со отпад е многу големо, бидејќи со нив се дефинира комплекс од долгорочни, меѓусебно поврзани насоки и активности, со цел:

· да  се контролира движењето на отпадот;

· да се намалат количините на создадениот отпад;

· да се искористи материјалната и енергетската вредност на отпадот;

· да се намалат количините на опасни супстанции во отпадот;

· да се обезбеди прифатливо депонирање од аспект на заштита на животната средина;

· да се спречи формирањето на нови оптоварувања на животната средина што ќе треба да ги решаваат идните генерации;

· да се санираат оптоварувањата на животната средина коишто вршат негативни влијанија врз животната средина и врз здравјето на луѓето.

Планот за управување со отпад на територијата на Општина Новаци во потполност треба да биде усогласен со Националниот План за управување со отпад на Република Македонија.

Од тие причини, при управување со отпад на Општина Новаци, се наметнуваат следните цели:

· Воспоставувањето на новиот систем за управување со отпад мора да ги интегрира основните карактеристики на одржливо управување со природните ресурси, заедно со политиката на интегриран производ и со политиката за интегрирано спречување и контрола на загадувањето. Со оглед на тоа што отпадот може да претставува секундарна суровина, воспоставувањето на одржливо управувањето со отпад мора да воведе оптимално искористување на достапните потенцијални ресурси на отпадот, како замена за необновливите природни ресурси и да придонесе за намалување на емисиите на стакленички гасови, земајќи ги предвид економските, еколошките и социјалните аспекти;

· Операциите на управување со отпад мора да ги спречуваат емисиите во животната средина, како и штетните и другите негативни ефекти за здравјето и добросостојбата на луѓето, за животните и вегетацијата и живеалиштата со помош на техничките мерки, со посебна цел да се заштитат земјоделските површини и водните ресурси. Принципот на решавање на проблемите со отпадот на нивниот извор значи директна или заедничка одговорност на имателот/создавачот на отпадот во текот на целиот животен век на истиот, за контрола и собирање на поединачните текови на отпад, за регистрирање на нивните количевства и карактеристики и за обезбедување на операции на третман и отстранување кои се во согласнот со прописите, прифатливи од аспект на животната средина и од економски аспект;

· Системот за управување со отпад мора да применува ефикасни и ефективни техники во однос на трошоците за собирање, транспорт, сепарација, времено складирање и третман/преработка на сегрегираните делови на отпадот преку учество на приватниот сектор со цел стапката на собирање на отпадот да се приближи кон 100 % и оптимално ниво на искористување на материјалите и енергијата од употребливите состојки на отпадот според стандардите на ЕУ. Системот мора да овозможи сепаратно собирање на отпадот: според опасните карактеристики на истиот, според местото создавање на точкаст или дисперзиран извор и според намената за понатамошното управување, кое ќе биде прифатливо од аспект на животната средина и од економски аспект. Посебно приоритетно внимание мора да се посвети на сепарацијата на опасните и неопасните делови на отпадот на изворот и на одделното финално депонирање на овие текови. 
· Системот за управување со отпад треба да воведе депонии за инертен, опасен и неопасен отпад и други капацитети за финално депонирање на отпадот, во целосна согласност со европските стандарди, да овозможи намалување на потенцијалот на опасност на отстранетите остатоци, кои не смеат да претставуваат ново оптоварување на животната средина, односно да се затворат и/или санираат постојните комунални нестандардни депонии и/или индустриски жаришта;
· Системот за управување со отпад мора да воспостави инвентар на нестандардни депонии и други оптоварувања на животната средина, кој ќе содржи информации за проценетиот ризик и за измерените влијанија врз животната средина.
· Свеста на сите инволвирани субјекти за интеграцијата на прашањата поврзани со управувањето со отпадот во општеството и разбирањето на националната стратегија за воспоставување на современ систем за управување со отпад мора да биде придружена со постојани активности со цел да се подобри постојната практика на управување со отпад и да се промени однесувањето на сите чинители на општеството.     

Согласно подзаконските прописи за управување со посебна категорија на отпад (отпад од пакување, отпадни гуми, отпадни масла, отпадни батерии и акумулатори и отпадни возила), се поставени следните цели:

· одделување на отпадот од пакување, во зависност од видот на пакувањата, со цел 50  % од истиот да се преработи и 25 % да се рециклира;

· воспоставување на систем за собирање на отпадни гуми со цел да се преработат за материјални и енергетски цели;

· во однос на управувањето со отпадните батерии и акумулатори се воведува забрана за увоз и продажба на батерии со жива и кадмиум и батерии што содржат високо ниво на олово;

13.  МЕРКИ ЗА УПРАВУВАЊЕ СО КОМУНАЛЕН ОТПАД
Генералната шема за управување со комунален отпад ги опфаќа следните технички активности и мерки:

· Намалување на количевството на комуналниот отпад

 Намалувањето на количевството на комуналниот отпад може да се постигне со:

· стимулирање на повеќекратна употреба на примарното пакување;

· компостирање на биоразградливата фракција на отпадот од домаќинствата кога е тоа прифатливо во населбите и користење на компостот во градините;

· компостирање на зелениот отпад од јавните и приватните зелени површини, како што се паркови, градини, овоштарници, расадници;

· сепаратно собирање на опасните состојки на комуналниот отпад и предавање на системот за преработка на истите.
· Сепаративно собирање на тековите на комунален отпад

Количевствата на комуналниот отпад се зголемуваат паралелно со економскиот развој на земјата. Сепаративното собирање на поединечните фракции на комуналниот отпад на изворот на создавање може да резултира со поголемо намалување на количевството на мешан комунален отпад наменет за депонирање како неупотребливи остатоци:
Табела 5. Мерки за сепаративно собирање на комуналниот отпад

	Основни мерки за собирање со прв преоритет:
	Собирање на мешан комунален отпад од руралните населби, користејќи определен број и распоред на возила за собирање и соодветна опрема за претоварните станици и за транспортот на отпадот, според густината на населеност и според големината на територијата опфатена со собирањето 

	
	Сепаративно собирање на кабастиот отпад, што се врши со периодично собирање од тротоарите или со примена на систем на донесување, за да се соберат фракциите на кабаст отпад во објекти за собирање на одредени фракции на отпад  

	Технички мерки на собирање за определени производи со изминат рок на употреба што можат да се реализираат лесно со мало финансиско учество на сопственикот на отпадот или без такво учество:
	Сепартивно собирање на секундарно и терциерно пакување во форма на чист материјал за рециклирање на пазарите, во големите складишни и дистрибутивни центри, во производните претпријатија и сепаративно собирање на хартија за рециклирање, во поголем обем, во јавните институции

	
	Собирање на употребени гуми во вулканизерските и во механичарските сервиси, во транспортните претпријатија и на плацевите за рециклирање

	
	Собирање на дотраени возила на плацевите на овластени работилници, доколку се опремени за детоксикација и демонтажа

	Определени технички мерки за собирање на состојките на комуналниот отпад што можат да се рециклираат: 
	Состојките на комуналниот отпад што може да се рециклираат, како посебни фракции на изворот на создавање, првенствено пакувањето, ќе се собираат од контејнери поставени на тротоари или со воведување на собирни острови.

	
	Одделно собирање на определени фракции во комуналниот отпад и помали количевства на градежен отпад наменети за рециклирање или за искористување за производство на енергија може да се спроведе со примена на опцијата на систем за донесување.

	
	Техничките мерки за собирање за различни видови производи со изминат рок на употреба може да се спроведуваат според принцип на одговорност на производителот. Сепаративното собирање на производи со изминат рок на употреба, како што се стари гуми, автомобили, отпадна електрична и електронска опрема, употребени минерални масла, батерии и акумулатори, може да се спроведува во мрежа на специјализирани плацеви за собирање и рециклирање, организирани како јавни услуги или во мрежа за сепаратно собирање организирана од производителите.


· Преработка на комуналниот отпад како замена на природните ресурси
Плацевите за рециклирање на отпадот, формирани на регионално ниво ќе ја преземаат функцијата на капацитетите за механички предтретман, со цел да се оддели лесната фракција и металот од мешаниот комунален отпад и да се подготви секундарното гориво за капацитетот за производство на енергија од отпад. 
Систем за раздвојување и рециклирање на отпад

Основни причини за воведување на рециклажа се:

· рециклажата е еден од основните цели на Националната стратегија за управување со отпад во Република Македонија;
· со рециклирање се намалува количината на комуналниот отпад кој треба да се одложи на депонија и се врши валоризација на секундарните сировини од комуналниот отпад;

· со рециклирање се остварува економски пораст (директна продажба и посредно учество во останатите производни гранки);

· рециклираните компоненти се неопходна секундарна суровина во производство на повеќе индустриски гранки (метална индустрија, индустрија на хартија, индустрија на стакло);

· рециклираните компоненти се увезуваат, а со оваа програма во голем дел се намалува увозот;

· со рециклирање се чуваат постоечките ресурси (помала количина на отпад се одлага на депониите/помал простор за одлагање, а природните ресурси помалку се користат за издвојување на суровините - особено за Al, Co, Ni;
· со рециклирање се штеди енергија (помала е потрошувачката на енергија за производство на секундарните суровини отколку на суровините);   

· при преработка на секундарни суровини се намалуваат трошоците за производство во однос на преработка на суровина;

· со рециклирање се отвараат нови работни места;

· со рециклирање се постигнува заштита на животната средина;

· ЕУ низ својата политика за управување со отпад дава голема важност на рециклажата.

Важни услови кои влијаат на одлуката за искористување или отстранување на отпадот се: 

· зголемена потреба за еколошко и безбедно отстранување на отпадот, но и зголемени трошоци за отстранување;

· примена на принципите за пресметка на реалните трошоци за отстранување на отпадот;

· развој на нови производни технологии и постапка за искористување на отпадот;

· разработка на метод за прогнозирање, заради проценка на развој на пазарот на суровина (развој на потрошувачка, понуда, ризик за снабдување, равој на цена).

Причини за потребата од зголемено искористување на отпад:

· сознанието за ограниченоста на природните ресурси и потребата за рационално користење на она со што се располага;

· строгите прописи за заштита на животната средина го отежнуваат отстранувањето на отпадот, па неопходно е со помош на рециклирање да се намали обемот на отпад кој оди на депонија;

· тешкотијата при обезбедување локации за нови депонии укажува на рециклажата, како една од можностите за намалување на потребата од нови депонии.

Типични компоненти на системот за рециклирање на отпадот, со цел повраток на материјалот и издвојување на корисен отпад се:

· издвојување на различни компоненти на изворот на настанување на отпадот од домаќинствата, деловните субјекти, од институциите, собирањето на улица или во центрите каде се собира рециклабилниот отпадот;

· издвојување на отпадот кој може да се рециклира од вкупната маса на целиот отпад со специјални постројки;

· подготовка на издвоен отпад кој може да се рециклира на линии за балирање (хартија, пластика), пресување (метал), мелење (стакло);

· собирање и издвојување на органски компоненти (кујнски отпад и отпад од градини) за компостирање во големи постројки;
· промоција на самостојно компостирање ”во своите дворови” низ едукација и воспоставување на мали компостни бункери.

Основен начин на собирање на отпадот кој може да се рециклира е изградба на мрежа од постројки за собирање на отпад со кои би се собирала најголема количина на достапна хартија, пластика и метал од отпадот од домаќинствата и индустријата и нивно враќање во процесот на преработка. Регионалните постројки за сортирање мора да бидат изградени за завршно сортирање на селективно собрани материјали. Овие постројки служат и за подготовка на материјалот за понатамошен транспорт (балирање или дробење на отпадот).

Услови за спроведување на рециклажа се:

· изработка на планови за спроведување на рециклажа;

· собирање од локации за куќен отпад каде самите жители издвојуваат отпад на специјални места или самоиницијативно донесуваат сортиран отпад;

· собирање на помешан отпад;

· изградба на постројки за рециклажа;

· постојани финансиски средства;

· јасно дефиниран пазар на рециклабилни материјали.

Раздвојувањето на отпадот кој може да се рециклира може да се врши на два начини:

1. На место на настанување - on site;

2. На конкретни места за издвојување и третман - off site.
1. Раздвојувањето на самото место на настанување подразбира создавачите сами да го сортираат отпадот во посебни контејнери или кеси, или да се донесат на платоа или на трансфер станици, а заинтересираните физички и правни лица да го собират и однесат отпадот на третман.

Овој тип на раздвојување ги има следните карактеристики:

· се воспоставува во близина на создавачите на отпад;

· помала е контаминацијата на околниот простор;

· ваквите суровини веднаш може да се пласираат и да се преработуваат;

· мора да се извршат капитални инвестиции во посебна опрема за третман;

· системот го извршуваат обучени луѓе;

· опремата бара одржување и поправки;

· по преработка на рециклабилниот отпад, сепак е потребен простор за одлагање на остатокот од процесот на рецилкирање;

· мора да се врши контрола на квалитет на секундарните суровини;

2. Off site рециклажата се применува:

· ако on site рециклажата не е финансиски исплатлива;

· ако on site рециклажата не е задоволувачка;

· потребен е голем простор за привремено складирање на материјалите кои чекаат за раздвојување.

Воведување на раздвојувањето на отпадот во населбите отпочнува со одлука на локалните власти рециклабилните делови на комуналниот отпад да не се одлагаат веќе на санитарните депонии, туку да се издвојуваат и употребуваат како секундарни суровини. Доколку самите жители се одлучат за сепарација на корисните фракции од отпад на местото на неговото настанување, потребни се нови возила за собирање и превоз на отпад, со посебни боксови за стара хартија, конзерви, стаклена амбалажа, пластика, и други компоненти кои може да се рециклираат од отпадот.
Компостирањето на зелениот отпад од јавните и од приватните зелени површини, како што се паркови, градини, овоштарници, расадници, ќе се спроведува со цел да се рециклира биомасата во почвата на локално ниво или во комбинација со органскиот отпад од земјоделското производство.

За третман на органски отпад треба да се изгради регионална постројка за компостирање. Овој тип на отпад настанува во домаќинствата, рестораните, хотелите, а во значителна мерка и на зелените површини.

Со повторно користење на овие материјали значително би се сменила вкупната количина на отпадот на трајните одлагалишта, со што во значителна мерка би се продолжила нивната употреба. Од оваа причина, а и заради зачувување на околината, би требало да се вложат определени средства за собирање на овој отпад, создавање на компост и негова употреба во кондиционирање на земјиштето. 

Предтретманот, рециклирањето и другите видови на преработка на производите со изминат рок на употреба може да се спроведуваат на различно ниво на технолошкиот процес, во зависност од посебните карактеристики на производите, достапните капацитети за рециклирање или за друг вид на користење.
Рециклирањето и повторното користење на рециклабилните фракции од отпадот се дел од базичните елементи на современето одржливо управување со отпадот. Вредноста на овие материјали, а особено на материјалите кои се производ од фосилните горива (пластика) од ден на ден е се поголема, а со тоа нивната преработка станува поисплатлива. 

Моментално во Република Македонија се врши откуп на отпадна пластика, разни видови метали, хартија и текстил, додека пак стаклото не се откупува.

Заради согледување на можните приходи кои би се оствариле со собирање, процесирање и продавање на рециклабилните материјали од комуналниот отпад, извршена е процена на нивните цени. Бидејќи цените по кои се откупуваат секундарните суровини зависат од видот и квалитетот на истите (видот на хартијата, пластика или метал), како и степенот на обработка (балирани, испрани, иситнети, сепарирани по боја и др.) користени се просечни цени и тоа:

Табела 6: Пазарни цени на одделни фракции од отпадот
	Вид на суровина
	Цена (од-до)
	Просечна цена

	Хартија
	хартија балирана 4,62 ден./kg до 2,12 ден/kg неселектирана
	2.5 ден./kg

	Пластика
	PET, земј. фолија 5-8 ден./kg
	6 ден./kg

	Метал
	4,5 ден./kg дебелина < 3 мм

8 ден./kg дебелина > 6 мм
	6 ден./kg

	Текстил
	разни видови 1-2 ден/kg
	1 ден./kg


ЈП „Комунална хигиена“ – Новаци отпочна да работи во 2013. па според тоа не располага со податоци за фракциите од рециклабилниот отпад што се создаваат во општина Новаци. Затоа во иднина, следејќи го количеството на различни видови рециклабилен отпад, ќе биде во состојба да го предвиди можниот приход од истите.
За почеток може да се заклучи дека во општина Новаци количините на рецилкабилен отпад се релативно мали и од начинот на примарна селекција кој ќе биде одбран, ќе зависи и физибилноста на имплементирањето на интегрираното управување со отпадот, во делот на повторна употреба и рециклирање на рециклабилните материјали. Тоа е случај и со другите општини во регионот, па затоа регионалниот пристап е еден од условите за успешно и исплатливо организирање на овој вид на селекција.

Бенефитите кои би се оствариле со рециклирањето, покрај обезбедување на стабилни приходи и заштитата на човековата околина, би придонеле и за продолжување на векот на користење на депонијата Мегленци (доколку истата се надгради за да служи како регионална санитарна депонија), бидејќи и од аспект на волумен и од аспект на тежина значително би се намалиле и количините на отпад кои завршуваат на депонијата.

Собирањето, демонтажата и детокцикацијата на автомобилските батерии и акумулатори ќе се поттикнува со цел да се намали нивното нелегално отстранување и од истите причини треба да се воспостави систем за собирање во продавниците и во сервисите на истрошените ситни батерии и акумулатори кои вообичаено се одлагаат заедно со комуналниот отпад;

Делумна демонтажа и сепарација на употребливите, неупотребливите и опасните состојки на отпадот може да бидат единствените брзо изводливи задачи во управувањето со отпадната електрична и електронска опрема;

Старите гуми може да се селектираат според соодветноста за обновување, неупотребливите гуми може да се препратат на специјален предтретман за рециклирање или може да се користат како секундарно гориво во индустриските термални процеси.
Собраните минерални масла од производните/услужните процеси и искористените моторни масла може да се користат, генерално, во индустриски термални процеси, каде што емисиите во воздухот можат да се контролираат. Рециклирањето на употребените масла се уште останува како опција под одредени економски услови.
· Мрежа на регионални депонии за комунален отпад

Основањето на регионални капацитети за депонирање на комуналниот отпад и за одреден неопасен отпад, како законска обврска, се состои од следниве решенија во врска со распоредот, изградбата и работењето на депониите:

· утврдување на технички стандарди за управување со отпадот за новите и за надградените постојни депонии, како и минималните стандарди за работа за надградба на дел од постојните депонии за времена работа:

· реконструкција и ревитализација на депонии со среден ризик за животната средина, како резултат на релативно поволните хидро-геолошки услови, со цел да се обезбедат времени локации за отстранување на отпадот и да се обезбедат соодветни услови за работа и на прифатливо влијание врз животната средина од таквите времени депонии;

· реконструкција и надградба на депонии со низок ризик, со мало влијание врз животната средина, како резултат на релативно поволните хидро-геолошки услови, до ниво на прописни регионални депонии;

· техничките мерки за ремедијација на непрописните депонии се состојат главно од земјени работи и пејсажно уредување, мерки против пропуштањето на вода и формирањето на покривни слоеви, дополнителна стабилизација на наносите и запечатување.

Слика 15: Основни принципи на шемата за управување со комунален отпад

· Основни карактеристики на шемата за управување со медицински отпад

Главните технички активности се состојат од:

· сепаративно собирање на опасната фракција на отпадот, фракција на отпадот слична на комуналниот отпад и чисти фракции за рециклирање;

· собирање и селектирање на сепарираните фракции на медицинскиот отпад од централните капацитети за складирање што им припаѓаат на општите болници, здравствените центри и на приватните клиники;

· сепарирање и транспортирање на собраниот опасен отпад;

· изградба на капацитет за третман на опасен отпад, т.е. инсинератор или автоклав, вкучувајќи ги сите активности неопходни за одржување, мониторинг и за известување;

· транспорт на остатоците од неопасниот отпад од процесот на третман на медицинскиот отпад за депонирање, вкучувајќи регистрација на видовите, количевствата и на крајното одредиште.
· Основни карактеристики на шемата за управување со градежен отпад/шут

Главните технички активности се состојат од:

· собирање на градежен шут;

· сепарација на вредните фракции на изворот на создавање;

· сепаратно собирање на отпадот од азбест на самиот извор и пакување на отпадот во пластична фолија;

· сепарација во центрите за рециклирање, користејќи стационарна или мобилна опрема за преработка;

· изградба на моно-депонии за градежен шут и остатоците што остануваат по рециклирањето или депонирањето на посебни локации на комуналните депонии.
· Основни карактеристики на шемата за управување со биоразградлив материјал (земјоделски отпад и отпад од производство на сточна храна)
Изработката на студија за изводливост за опциите на управување со мрши и со високо-ризични животински нус-производи претставува приоритетна задача на Министерството за земјоделство, шумарство и водостопанство, по што ќе следат инвестициони активности во нови капацитети за собирање/складирање и термален третман на мртви животни и за животински нус-производи од прва и некои од втора категорија.

Другите животински нус-производи, т.е. арско ѓубриво од свињарски, сточарски и живинарски фарми и животински нус-производи од кланиците може да бидат извор на обновлива енергија, т.е. биогас. Остатоците може да се користат како стабилизирани ѓубрива или материи за подобрување на квалитетот на почвата. Количествата на високо оптоварени отпадни води се намалуваат значително поради речиси затворените циклуси на водотеците, но неизбежни се ефикасни пречистителни станици за отпадни води. Целокупната добивка од постројките на биогас може да се изрази преку проценетите вредности и тоа:

· целокупниот енергетски потенцијал на биолошката трансформација на постојаните животински нус-производи во земјата во биогас може да се процени на приближно 70 MW,

· производството и искористувањето на биогас може да придонесе за годишно намалување на емисијата на стакленички гасови во земјата од околу 200.000 - 250.000 t CO2eq.

· Биолошка трансформација на животинските нус-производи може да се произведува околу 50.000 t остатоци (изразени како сува материја) кои можат да се користат во земјоделството и во оранжериското производство.
Мотиватори за приватните инвестиции во постројки на биогас се субвенционирање на цената на електричната енергија произведена од обновливи извори, искористување на отпадната топлина и квалитетот, цената и нискиот трошок за транспорт на ѓубривата/слоевите за подобрување на квалитетот на почвата. Поттикнување на деловната клима за инвестирање и враќањето на трошоците, од една страна, и реалните проблеми во животната средина поврзани со арските ѓубрива и животинските нус-појави, од друга страна, можат да го стимулираат приватниот сектор да почне со организација, подготвување на проекти и инвестициони активности побрзо отколку што се очекува.

Генерално гледано, инвестиционите активности во алтернативно искористување на отпадните растителни ткива (како што е оризовата арпа, прачки од кроење на лозовите и овошните насади, итн.) не се со највисок приоритет во врска со управувањето со отпадот; реализацијата на инвестициите ќе зависи од резултатите од соодветните студии за изводливост и исплатливост на опциите на управување со отпад и за економијата и во согласност со деловниот интерес на правниот сектор.
14. ПЛАН НА АКТИВНОСТИ ЗА УПРАВУВАЊЕ СО ОТПАД 
Планот на активности за управување со отпад, како дел од Планот за управување со отпад ги содржи активностите што мора да се реализираат во пократок и попредвидлив период, со цел да се надминат последиците врз животната средина што се предизвикуваат со сегашната практика на управување со отпад и да се подготви основа за воспоставување на технички ефективен систем за управување со отпад, што ќе биде ефективен во однос на трошоците.

За да се овозможи инсталирање на еколошки здрава основна техничка инфраструктура за управување со комунален и со опасен отпад, треба да се донесе соодветна законска структура, институционална и организациска и друга помошна структура, како и соодветна финансиска структура.

Генерално, концептот на планскиот период треба да биде насочен во три правци:

· Воспоставување на нов систем на управување со отпад, преку т.н. регионален пристап;

· Воведување на систем за примарна селекција на отпад.

Директивите на ЕУ се водич за воспоставување на најсоодветен начин на управување со отпад. Во нив се бара целокупното управување со отпад да биде безбедно за здравјето на човекот и за животната средина. Врз основа на погоре споменатите генерални правци за достигнување на минимално ниво на усогласеност со овие директиви потребни се следните активности дадени за период од три години:

· регионално прашање на системот за управување со отпад;

· калкулирање на сите трошоци од управувањето со отпад при формирањето на цената на услугата;

· подигнување на степенот на наплата од домаќинствата, индустријата и институциите;

· постепено воведување на нова пракса за депонирање на отпадот на постојната општинска депонија;

· постепено воведување на селекција на комуналниот отпад на местото на создавање (домаќинства, индустрија и институции);

· воведување на јавни кампањи за селектирање на отпад. 

14.1. Поставени цели за управување со отпад на Општина Новаци:

1. Подигнување на јавната свест и намалување на толеранцијата кон цврстиот отпад;

2. Воведување на интегрирано управување со отпад;
3. Иницирање забрзано дооформување на законската регулатиа за цврстиот отпад и нејзина имплементација;

4. Подобрување на соработката на сите нивоа помеѓу државните и локалните власти, бизнис секторот и граѓаните.
14.2. План на активности за управување со отпад:
Табела 7:  План на активности за управување со отпад на Општина Новаци
	Бр.
	Активност
	Очекувани резултати
	Одговорни чинители
	Извори на финанс.
	Показатели на успех

	Цел 1: Подигнување на јавната свест и намалување на толеранцијата кон цврстиот отпад

	1.1.
	Едукација на децата од школска и предшколска воздраст
	80 % од децата се запознати како се  постапува со отпадот
	- воспитувачи    - наставници од ОУ,                     - НВО
	- Министерство за образование – Министерство за труд и социјална политика 
	- број на предавања и настани и                   - % на одговорени прашања (анкета)

	1.2.
	Печатење и дистрибуција на едукативни материјали
	Преку печатени материјали граѓаните постојано се потсетуваат на проблемот со цврстиот отпад
	- Општина,       - НВО
	- Општина Новаци
	- број на одржани едукативни настани;            - број на присутни граѓани на настаните;         - однесување на граѓаните со цврстиот отпад

	1.3.
	Емитување на радио и ТВ емисии на локално ниво
	Локалните радио и ТВ станици се фокусираат на проблемот со цврстиот отпад
	- Општина        - НВО               - месни заедници,        - ТВ и радио станици
	- Општина Новаци              - НВО

	· број на емитирани радио и ТВ емисии;

· број на јавувања на граѓаните во живо во емисиите          

	1.4.
	Организирање на кампањи и акции за создавачите на отпад 
	Селектирање на отпад со прикажување  на бенефициите од активностите за подигање на јавна свест
	- Општина Новаци                 - ЈП  „Комунална хигиена“ - Новаци                 - НВО
	- Општина Новаци              - НВО

	· број на кампањи          - број на вклучени учесници

	1.5.
	Кампања за бенефитите од воведувањето на примарната селекција во домаќинствата
	Граѓаните се запознати со основите на одржливиот развој
	- Општина Новаци                - ЈП „Комунална хигиена“ - Новаци                - НВО 
	- Општина Новаци              - НВО

	· Број на кампањи          - број на вклучени учесници

	Цел 2: Воведување на интегрирано управување со отпад

	2.1.
	Едукација на стручен кадар за управување со цврст отпад
	ЈП „Комунална хигиена“ - Новаци располага со доволно стручен кадар обучен за управување со цврст отпад
	ЈП „Комунална хигиена“ - Новаци
	ЈП „Комунална хигиена“ - Новаци
	Број на обучени лица во ЈП „Комунална хигиена“ - Новаци (број на сертификати)

	2.2.
	Истражување и утврдување на реалната состојба со цврстиот отпад во општина Новаци и објавување на резултатите
	Општина Новаци, ЈП „Комунална хигиена“ - Новаци, бизнис секторот и граѓаните целосно се запознати со фактичката состојба со цврстиот отпад 
	ЈП „Комунална хигиена“ - Новаци
	- Општина Новаци  
- донации          
	-изготвена анализа за состојбите со цврстиот отпад;         - усвојување  на анализата од страна на Советот на општина Новаци        - број на диструбуирани примероци од анализата до заинересираните страни

	2.3.
	Обезбедување  на соодветна урбана опрема 
	Постепено воведување на селектирање на цврстиот отпад од органскиот отпад
	- Општина Новаци                - ЈП „Комунална хигиена“ - Новаци                - НВО
	- Општина Новаци                  - ЈП „Комунална хигиена“ - Новаци                  - НВО                    - донаци
	Количество на селектиран отпад погоден за рециклирање

	2.4.
	Лоцирање на собирни пунктови за отпад
	Сепарирање на отпадот
	- Општина Новаци                - ЈП „Комунална хигиена“ - Новаци                - НВО
	- Општина Новаци                - ЈП „Комунална хигиена“ - Новаци                
	Количество на селектиран отпад погоден за рециклирање

	2.5.
	Организирање на примарна селекција на отпадот на местото на неговото настанување
	Селектирање на отпад
	ЈП „Комунална хигиена“ - Новаци                - НВО
	- Општина Новаци                - ЈП „Комунална хигиена“ - Новаци                
	Количество на селектиран отпад погоден за рециклирање

	2.6.
	Подобрување на состојбата на локалната депонија согласно стандардите утврдени во Законот за управување со отпад 
	Постепено преземање на градежни и други активности на локалната депонијата согласно стандардите 
	ЈП „Комунална хигиена“ - Новаци                - НВО
	- Општина Новаци                - ЈП „Комунална хигиена“ - Новаци              - донации              
	Количество на депониран отпад  депониран на уредена локална депонија

	2.7.
	Затворање и рекултивација на дивите депонии -ѓубришта
	Заштита на животната средина и населението
	- Општина Новаци                - ЈП „Комунална хигиена“ - Новаци                - НВО
	- Општина Новаци                - ЈП „Комунална хигиена“ - Новаци             - донации               
	Количество на отстранет отпад и површина на рекултивирано земјиште

	2.8.
	Воспоставување на претоварни станици  за комунален отпад
	Организирано собирање и селектирање на комуналниот отпад
	- ЈП „Комунална хигиена“ - Новаци                - НВО
	- ЈП „Комунална хигиена“ - Новаци                - НВО                - донации
	Количество на собран отпад од руралните населби кои не се опфатени со системот за собирање и транспорт на депонија

	Цел 3: Иницирање на дооформување на законската регулатива за комуналниот отпад 

	3.1.
	Кампања за дооформување на законската регулатива за управување со отпадот и имплементација на законите
	Вршење на континуиран притисок врз ресорните министерства и владата од страна на НВО и  ЕЛС за законско решавање на проблемот со цврстиот отпад
	- Министерство за животна средина и ПП           - Министерство за транспорт и врски                  - ЗЕЛС                - Центар за развој на Пелагонискиот плански регион
	-Министерство за животна средина и просторно планирање        - Центар за развој на Пелагонискиот плански регион
	-број на испратени дописи до Владата на Република  Македонија                - број на написи во печатени и електронски медиуми                     - број на емисии во медиумите                 - број на новодонесени подзаконски акти

	Цел 4: Подобрување на соработката помеѓу државните и локалните власти, бизнис секторот и граѓаните

	5.1.
	5.1. Изготвување на Програма за управување со цврст отпад
	Изготвена Програма за управување со цврст отпад
	Општина Новаци
	Општина Новаци
	Усвоена Програма за управување со отпад од страна на Советот на Општина Новаци

	5.2.
	Преземање на поефикасни активности за изградба на регионална депонија 
	Меѓуопштинска расправа во регионот и избор на локација
	- Општина Новаци              - Центар за развој на Пелагонискиот плански регион - НВО                - ЈП „Комунална хигиена“ - Новаци
	- Општина Новаци             - Центар за развој на Пелагонискиот плански регион
	Одлука за градба

	5.4.
	Воспоставување на управување со комуналниот отпад во селските населби кои не се опфатени со системот за собирање и транспортирање на комунален отпад
	Организиран систем на собирање на комунален отпад и транспорт до депонија во повеќе села
	- Општина Новаци              - НВО                - ЈП „Комунална хигиена“ - Новаци
	- Општина Новаци             - ЈП „Комунална хигиена“ - Новаци                           
	Поставени соодветни садови за собирање на комунален отпад и организиран транспорт до депонија

	НАПОМЕНА: Временската рамка ќе се утврдува со годишните Програми за управување со отпад


14.3. Учество на јавноста во процесот на управување со отпад

Воспоставување на пракса за вклучување на јавноста е битен фактор во процесот на донесување на одлуки значајни за животната средина преку соработка со јавните комунални претпријатија, локалната самоуправа и НВО секторот. Примената на процедурата за вклучување на јавноста е опфатена во Архуската конвенција ратификувана и во Република  Македонија под надлежност на МЖСПП, чија главна цел е учество на јавноста во одлучувањето и пристап до правдата за прашања поврзани со животната средина.
Во процесот на вклучување на јавноста во донесување на одлуки, како што е дефинирање на цените за извршување на услугите во областа на животната средина, координатор може да биде локално НВО кое се занимава со оваа дејност или други стручни лица кои се занимаваат со оваа проблематика. Најважна активност во целиот процес е организација за собирање на отпадот како одлука на граѓаните.

Од голема важност е превземање на конкретни активности и проекти од типот Заедно кон почиста општина, организирање на трибини, конференции за печат и следење на истото од страна на локалните медиуми. Највисока цел која треба да се постигне со јавните кампањи за зголемување на јавната свест кај населението, но и наоѓање на најдоброто можно и одржливо решение со што ќе се воспостави еден баланс помеѓу потребите на населението, потребите на јавното комунално претпријатие и приватниот сектор.

Известување од страна на комуналните претпријатија или приватниот сектор за преземање на конкретни чекори во управувањето со отпад и барање мислења од граѓаните во врска со тоа е битно за понатамошно успешно работење и одржливост на целиот систем на работа. Од голема важност е системот за собирање на отпад да биде прифатен од страна на населението, со што би се постигнале саканите ефекти, а би било од корист и за можниот инвеститор и за јавното комунално претпријатие.
Потребна е комуникација со медиумите за подобро запознавање на јавноста за сите активности кои се превземени од оние кои управуваат со отпадот, како што е ЈП „Комунална хигиена“ - Новаци или определено приватно претпријатие.

Соработка со медиумите е важна поради:пренесување на пораките преку медиумите;

· можност да се чуе гласот на локалното население;

· информирање и јакнење на свеста кај јавноста;

· јакнење на секторот кој се занимава со управување со отпад;

· можност за повикување на граѓаните на акција, како и објаснување како тие можат да учестуваат;

· можности за влијание врз чинителите во областа на животната средина (институции, власти, политичари).

Во согласнот со горе наведеното треба да се направи стратешко планирање на комуникација на медиумите при реализирање на проектите, во смисла на определување на:

· медиумски цели на проектот како резултат на општите проектни цели;

· целни групи кон кои ќе се врши презентирање на проектните цели;

· пораки кои треба да бидат пренесени за постигнување на саканата цел.

14.4 Активности на јавните кампањи
Активностите кои треба да се преземат за реализирање на кампањите за подигнување на јавната свест се:

· подготовка, дизајн и печатење на промотивен материјал (флаери, постери, брошури);

· поставување на основни информации на проектот, како и планираните активности кои следат за селективно собирање на комуналниот отпад и негово рециклирање.  

Очекуваните резултати од јавната кампањите се следните:
· развиен модул за едукација на населението за проблемите во животната средина;
· развиен модул за едукација на наставниот кадар за едукација на учениците во основните училишта за управување со отпад, потребата од рециклирање, минимизирање и повторна употреба на отпадот. 
· развиена свест на просветните работници за потребата од интензивирање на едукацијата;
· повисоко ниво  на свест кај најмладата популација и пошироката јавност за потребите од рециклирање и учество во примарната селекција на отпадот; 
· поголема заинтересираност на популацијата за проблемите во животната средина и учество во акции на ниво на општина.
Процесот на подигање на јавната свест е неопходно да се продолжи и да се збогатува со нови содржини во согласност со принципите на правилно управување со отпадот.
14.5. Изградба на претоварни станици за локално собирање во Општина Новаци 

Крајна цел за имплементација на овој план во пракса, како и обврска за имплементација на Националната стратегија за управување со отпадот, ќе биде покриеност на сите територии во општината за собирање и одложување на цврстиот комунален отпад пред транспортирање на регионална санитарна депонија и постројка за рециклирање. За да се намалат трошоците за транспорт, заради оддалеченост на поедини рурални центри од локација на санитарната депонија (како и заради големата оддалеченост на поедини рурални подрачја од општинскиот центар), ќе биде потребно во некои селски населби да се изградат локални пунктови за привремено одлагање на собраниот отпад - претоварни, трансфер станици.
Во случај на Општина Новаци, треба да се определат:

· локации каде отпадот привремено се складира и со локалните возила за собирање на отпадот (во случајот се предлага трактор) се претоварува во поголеми возила кои го носат на санитарна депонија. На овој начин се постигнува нестандардните и прирачните возила (помали возила, трактори и др) да се користат како поддршка при локалното собирање на отпад; 

· локации каде и останатите видиви на отпад ќе се собираат пред транспортирањето на санитарна депонија (на пример неопасен индустриски отпад, отпад кои би го довезувале самите граѓани, сопственици на малите претпријатија, занаетчиски изработки, угостителски објекти, габаритен отпад, отпадни масла, акумулатори и сл.);
· локации каде може да се смести центар за рециклирање или плато за одвојување на секундарни суровини;
· локации за привремено складирање на градежен шут.
Трансфер станиците допринесуваат за заштита на животната средина и здравје на луѓето по повеќе основи:

· се редуцира загадувањето на воздухот и потрошувачката на гориво, а со тоа се зголемува ефикасноста во собирање и транспорт на отпадот, но и потрошувачката на енергија;

· со оглед на тоа дека на трансфер станиците може да се врши и предходно процесирање на материјалот,  издвојување на корисни компоненти, може и рачно издвојување, како и отстранување на габаритните материјали и опасниот домашен отпад, се редуцира користењето на гориво потребно за транспорт на отпадот и се зголемува можноста за повраток на материјалот;

· со изградба на трансфер станици се обезбедува можност регионалната депонија да се постави во зони побезбедни за населението, заради можноста местото на собирање да биде пооддалечено;

· со изградба на трансфер станици се редуцира транспортното оптеретување на регионалните депонии;

· на трансфер станиците граѓаните можат и сами да донесат издвоени рециклабилни компоненти и да ги сортираат во специјални контејнери.
Димензионирањето на трансфер станиците вклучува и дефинирање:

· простор за манипулација со транспортните возила кои го довезуваат отпадот;

· простор за истовар на возилата;

· мостна вага;

· простор за компакторска единица за компакција на отпад;

· простор за манипулација на претоварен отпад;

· простор за паркирање и миење на возила;

· простор за лента за издвојување на корисните компоненти;

· простор за корисни компоненти;

· простор за опасен отпад;

· простор за габаритен отпад и

· административна зграда.

На трансфер станиците мора да има доволно простор за отпадот да може да стои недела дена, во екцесни ситуации. Такво складирање на отпад ќе биде повеќе од доволно да компензира можни неочекувани дефекти на возилата, заради кои отпадот повремено нема да може да се транспортира до регионалната депонија.

Позиционирањето на трансфер станиците вклучува избор на локации кои можат да прифатат транспортни возила кои ќе го доведуваат собраниот отпад и поголеми претоварни возила во кои отпадот се претовара со цел одвезување на регионална депонија. Со оглед ваквите станици да се лоцираат што поблиску до населеното место, за тоа е потребно да се избере соодветна технологија за претовар со која ќе се согласи локалното население и надлежните власти и минимизирање на развивање на миризбата, бучава, настанување на отпадни води, зголемување на сообраќајот и сл. Локациите на трансфер станиците мора да бидат сообраќајно лесно достапни, на стабилен терен кој може да поднесе поголемо оптеретување од возилата.
15. ПРОЦЕНА НА ТРОШОЦИТЕ ЗА ОПЕРАЦИИТЕ НА ПРЕРАБОТКА И ОТСТРАНУВАЊЕ НА ОТПАДОТ И ФИНАНСИСКИ ИНСТРУМЕНТИ ЗА СПРОВЕДУВАЊЕ НА ПЛАНОТ ЗА УПРАВУВАЊЕ СО ОТПАД
Прецизирање на податоците за трошоците за операциите на преработка и отстранување на отпадот може да се добие преку изработка на физибилити студија за рециклажа на корисните фракции од комуналниот отпад.
Имплементацијата на Планот и Програмата за управување со оптад во Општина Новаци е  лимитирана од аспект на финансиските можности на општината. Општината сеуште не е финансиски доволно силна за да може самостојно да спроведува проекти од ваков обем.
Сепак останува да општината да го пројанде најдоброто можно решение за затворање на финансиската конструкција околу финансирањето овој вид активности од Планот за управување со отпад.

Начинот на кој ова треба да се направи е активна кампања за промовирање на Планот, истакнување на нивната важност за општината, организирање на донаторски конференции и сл. Овие активности треба да резултираат со пронаоѓање на заинтересирани инвеститори за реализирање на поединечни активности од Планот.
За имплементирање на Планот идентификувани се следниве извори/можности за финансирање:

a. Задолжување од страна на Општината, ЈП „Комунална хигиена“ - Новаци или комбинирано;

Според последните измени на Законот за финансирање на локалната самоуправа, објавени во Службен весник бр.67/07, за да се задолжи секоја општина треба претходно да добие согласност од страна на Министерството за финансии. За да ја добие оваа согласност општината треба да поднесе Барање за задолжување до Министерството за финансии, одделение за јавен долг и по тој предлог општината треба да наведе за што бара одобрение за задолжување, да даде опис на проектот за кој се задолжува, кои се предностите од неговото имплементирање. Откако ќе добие позитивен одговор од Министерството, општината ќе може да оди со опцијата задолжување. Она што е важно да се има во предвид пред да се пристапи кон овој чекор е дека постојат законски ограничувања за максималниот износ на задолжување за кое општината може да добие одобрение за задолжување, а тоа е: за краткорочно финансирање, 10 до 20 % од тековно оперативните приходи од минатата година и за долгорочно задолжување не смее да надмине 100 % од тековниот оперативен буџет на општината. 
b. Буџетско (владино) учество:

Според последниот Закон за задолжување на општините, а во согласност со новите правила за финансирање на општините од буџетски средства, општините можат да добијат буџетско (владино) учество во секој проект само доколку се докаже дека проектот е од јавен (државен) интерес.

c. Финансирање од страна на донатори или во форма на грантови
Најповикано за обезбедување на средствата по овој основ е раководството на општината, затоа што општината самостојно, на основа на подготвен предлог проект или физибилити студија, треба да агитира кон потенцијалните инвеститори за обезбедување на средства. Најчесто користена практика е организирање на донаторски конференции од страна на општината на кои се покануваат меѓународни организации, институции или претпријатија кои финансираат проекти, донираат средства или работат во областа за која се бара финансиска поддршка.
d. Комбинирано финансирање со донација и владино учество;
e. Со учество на приватен капитал за јавни услуги (договор за концесија или јавно приватно партнерство);

f. Средствата од сопствен буџет

За таа цел, општината треба е редовно да ја следи сопствената финансиската состојба, како финансиската состојба на јавното претпријатие, преку следење на погоре пресметаните показатели, со особено внимание на движењето на показателот за расположливиот работен капитал, кој во основа покажува колку средства има општината и јавното претпријатие на располагање за инвестиции.

16. ЗАКЛУЧОК
Врз основа на веќе постоечката состојба за управување со отпад на територијата на Општина Новаци идентификувани се следните проблеми со кои се соочува општината:

· Општина Новаци не е целосно опфатена со организирано собирање, транспортирање и депонирање на комуналниот отпад; 

· Недоволно развиена јавна свест на граѓаните за фрлањето на отпадот;

· Неконтролирано фрлање на отпад во населените места и надвор од нив;

· Евидентна појава на диви депонии;

· Стеснување и затварање на патиштата од инертен отпад;
· Лоша состојба на депонијата во с. Мегленци;
· Недостаток на локации за привремено депонирање согласно Законот за управување со отпад;

· Недостаток на податоци за количини и на видови на отпад (инертен, индустриски, отпад од производи и пакувања, автомобилски каросерии, отпадни гуми, отпадни масла и др.) на ниво на општината;
· Несоодветно депонирање на индустриски отпад во близина на местата на генерирање на истиот;

· Недостаток на податоци за количини на отпад (пр. индустриски и медицински на ниво на општина);  
· Непостоење на систем за сепарирање на комуналниот отпад; 

· Непостоење на систем за селектирање на биоразградлив отпад и негово компостирање;
· Недостаток на мониторинг и известување на создавачите на отпад.

Наведените идентификувани проблеми може да се решат со превземање на активности за постигнување на поставените цели предвидени Акциониот план за управување со отпад на територијата на општина Новаци.

Развивањето на интегриран систем за управување со отпадот претставува проект за заштита на животната средина сам за себе, па според тоа, целите на заштита на животната средина при воспоставувањето на интегриран систем за управување со отпадот се речиси идентични со целите на заштитата на животната средина што ќе се постигнат со воспоставувањето и функционирањето на системот за собирање на отпадот и инвестициите во мрежата на капацитетите за третман и депонирање на отпад. 
Во последните години значаен опсег на надлежностите и одговорностите се трансферирани од централно ниво на локално ниво. Ова се однесува особено на управувањето со комуналниот (неопасен) отпад и тоа: во делот на планирањето со отпадот и во делот на дирекно спроведување на законските обврски.

Врз основа на фундаменталниот концепт или хиерархија за управување со отпад, според Законот за управување со отпад, различните опции за управување со отпадот ги карактеризира од најдобрата до најлошата, согласно следниот редослед (слика 11).
Слика 9: Хиерархија за управување со отпад /Приоритет при управувањето

Акциониот план за управување со отпад на општина Новаци е основна рамка и базичен документ за изработка на поединачни акциони планови, кои во рамките на Годишните програми ќе се конципираат на пократок временски период. Тој исто така претставува изворен документ, заедно со плановите на другите општини при изработката на Регионалниот план за управување со комунален отпад.

Со цел да се постигне подобрување во управувањето со комуналниот отпад и заштитата на животната средина, Општина Новаци во текот на 2014. би требало итно да ги превземе следните активности:

· изработка на план за поставување на контејнери и корпи за отпад во дел од руралните населени места;

· идентификување на сите одлагалишта на отпад (диви депонии) на територијата на општина Новаци;

· учество во изработка на проект за санирање и рекултивација на депонијата Мегленци;

· соработка со партнери од приватниот сектор за рециклирање и поставување на контејнери за пластика, хартија и стакло со цел да се развие навика кај граѓаните и стопанските субјекти за селектирање на комуналниот отпад;

· Реализација на годишни едукативни акции за запознавање на поединци и сите сектори на локалните жители и организации со домашната позитивна законска регулатива и директивите на ЕУ за мерките потребни за подобрување при управување со отпадот и постапување во согласност со насоките на овој План.
`

� Проценетите количества се превземени од Планот за управување со отпадот

